title: Kansainyhteisön kisat 2002

text: Vuoden 2002 Kansainyhteisön kisojen menestynein urheilija oli uimari Ian Thorpe, joka voitti kuusi kultamitalia ja teki kaksi maailmanennätystä. Eteläafrikkalaisuimari Natalie du Toit, joka oli menettänyt vasemman jalkansa polvesta alaspäin moottoripyöräonnettomuudessa 2001, voitti kultaa monivammaisten 50 ja 100 metrin vapaauinnissa ja sijoittui lisäksi kahdeksanneksi yleisen sarjan 800 metrin vapaauinnissa. Hänet valittiin kilpailujen huomattavimmaksi urheilijaksi. Yleisurheilussa Debbie Ferguson voitti kultaa 100 ja 200 metrin juoksussa sekä Bahaman joukkueen jäsenenä 4 × 100 metrin viestissä. Kim Collins saavutti miesten 100 metrillä St. Kitts ja Nevisin kaikkien aikojen ensimmäisen arvokilpailuvoiton ja Paula Radcliffe voitti ylivoimaisesti 5 000 metrin juoksun.


title: Kansainyhteisön kisat 2002

text: Lähde: gameslegacy.co.uk


title: Itä-Suomen yliopiston yhteiskuntatieteiden ja kauppatieteiden tiedekunta

text: Yhteiskuntatieteiden ja kauppatieteiden tiedekunta on yksi Itä-Suomen yliopiston neljästä tiedekunnasta. Sillä on varsinaista opetus- ja tutkimustoimintaa Joensuun ja Kuopion kampuksilla, tutkimustoimintaa lisäksi Savonlinnan kampuksella.


text: Tiedekunnassa on noin 4 000 perustutkinto-opiskelijaa, 400 jatko-opiskelijaa ja 350 henkilökuntaan kuuluvaa. Tiedekunnassa voi suorittaa humanistisen, kauppatieteellisen, luonnontieteellisen, terveystieteellisen ja yhteiskuntatieteellisen alan tutkintoja.Historia-aineissa alempi korkeakoulututkinto on humanististen tieteiden kandidaatin tutkinto, maantieteessä luonnontieteiden kandidaatin tutkinto; kaikissa näistä kolmesta ylempi korkeakoulututkinto on filosofian maisterin tutkinto. Yhteiskuntamaantieteessä suoritetaan yhteiskuntatieteiden kandidaatin ja maisterin tutkinnot. Ympäristöpolitiikassa ja -oikeudessa voidaan suorittaa joko yhteiskuntatieteiden tai hallintotieteiden kandidaatin ja maisterin tutkinnot suuntautumisesta riippuen.


text: Historia- ja maantieteiden laitos toimii kokonaisuudessaan Joensuussa.


text: Itä-Suomen yliopiston kauppatieteiden laitoksella tarjotaan kauppatieteellistä opetusta Joensuun ja Kuopion kampuksilla. Laitoksella voi suorittaa kauppatieteiden kandidaatin, maisterin, lisensiaatin ja tohtorin tutkinnon. Kampuksilla opiskelee yhteensä noin 900 perustutkinto-opiskelijaa ja 70 jatko-opiskelijaa. Valtakunnallisessa kauppatieteellisen alan yhteisvalinnassa valitaan joka kevät 100 uutta opiskelijaa, joista 50 Joensuun ja 50 Kuopion kampukselle suorittamaan sekä alempaa että ylempää korkeakoulututkintoa.


text: Kauppatieteiden koulutus alkaa kandidaatin tutkinnosta, jonka suuntautumisvaihtoehdoksi valitaan ensimmäisen opiskeluvuoden lopussa yksi neljästä teema-alueesta. Valittavissa olevia teema-alueita ovat Joensuun kampuksella "palvelujohtaminen" ja "laskentatoimi ja verotus" sekä Kuopion kampuksella "johtaminen, innovaatiot ja markkinointi" sekä "laskentatoimi ja rahoitus".Kandidaatin tutkinnon jälkeen opiskelija voi suorittaa kauppatieteiden maisterin tutkinnon. Joensuun kampuksen suuntautumisvaihtoehtoja maisterivaiheessa ovat "palvelujohtaminen", "yritysoikeus ja -talous", "palveluliiketoiminta", "tilintarkastus" sekä "laskentatoimi ja yritysoikeus". Kuopion kampuksen maisteriohjelmia ovat "Innovation Management", "taloushallinto ja rahoitus" sekä "tilintarkastus: laskentatoimen opintolinja". Lisäksi Kuopion kampuksella voi opiskella neljässä kansainvälisessä maisteriohjelmassa: "Health and Business", "Innovation Management", "International Business and Sales Management" sekä "Service Management".


text: Oikeustieteiden laitos toimii Joensuussa. Se ei nimestään huolimatta anna pätevyyttä oikeustieteellisen alan ammatteihin, vaan antaa pätevyyden toimia erilaisissa yhteiskunnallisissa juridiikan asiantuntijatehtävissä. Laitoksella voi suorittaa yhteiskuntatieteellisen alan hallintotieteiden kandidaatin ja maisterin tutkinnot sekä hallintotieteiden lisensiaatin ja tohtorin tutkinnot.


text: Vuodesta 2011 lähtien laitoksella voi opiskella pääaineenaan seuraavia oppiaineita:


text: Vuoteen 2011 saakka pääaineopiskelijoita valittiin myös filosofiaan, oikeusfilosofiaan, kriminaalipolitiikka ja rikollisuuden tutkimukseen, valtiosääntöoikeuteen, eurooppaoikeus ja integraatiohallintoon sekä oikeustaloustieteeseen. Opiskelijoiden valinta näihin pääaineisiin lakkautettiin osana laajempaa uudistusta. Osa pääaineista liitettiin osaksi muita aineita, osa taas säilyy sivuaineena.


text: Sosiaali- ja terveysjohtamisen laitos on Kuopion kampuksella toimiva terveystieteellisen alan koulutusta ja tutkimusta tarjoava yksikkö. Sen tarjoamat tutkinnot ovat joko terveystieteiden tai yhteiskuntatieteiden tutkintoja.


text: Laitoksella on neljä pääainekelpoista ainetta:


text: Yhteiskuntatieteiden laitos toimii sekä Joensuun että Kuopion kampuksilla.


text: Laitoksella on viisi pääainetta:


text: Sosiologiaa ja yhteiskuntapolitiikka voi opiskella sekä Joensuussa että Kuopiossa. Muut oppiaineet ovat pääaineina ainoastaan Kuopion kampuksella. Pääaineiden lisäksi laitos huolehtii osasta kasvatussosiologian opetuksesta Joensuussa ja filosofian sivuaineopetuksesta Kuopiossa.


text: Yhteiskuntatieteiden ja kauppatieteiden laitokseen kuuluu lisäksi kaksi tutkimukseen suuntautunutta laitosta, joissa ei voi suorittaa varsinaisia tutkintoja.


text: Karjalan tutkimuslaitos (engl. "Karelian Institute") on aluekehitykseen, maaseutututkimukseen, Venäjä- ja rajatutkimukseen sekä etnisyyden ja kulttuurien tutkimiseen keskittynyt yksikkö, joka on perustettu vuonna 1971. Laitos toimii Joensuussa.


text: Matkailualan opetus- ja tutkimuslaitos on Savonlinnassa toimiva matkailun ja vapaa-ajan tutkimukseen keskittynyt yksikkö. Siellä voi suorittaa myös matkaillualan monitieteisiä opintokokonaisuuksia.


title: Devimon

text: Devimon on kuvitteellinen hahmo Digimon-sarjassa. Devimon on Champion-tason ja virustyypin langennut enkelidigimon ja hyvin vahva. Devimon muistuttaa mustaa miesenkeliä, jolla on Pahuuden Merkki rinnassaan. Devimon oli ensimmäinen Valittujen lasten kohtaama pääpahis. Nimi Devimon tulee sanasta devil, joka tarkoittaa paholaista. Devimon voi kehittyä Vamdemoniksi tai NeoDevimoniksi. Mangasarjassa Digimon Adventure V-Tamer 01 Devimon voi myös DNA-Digivoitua Ogremonin kanssa SkullSatamoniksi.


title: Devimon

text: Ennen sarjan tapahtumia Piamon antoi lasten Tunnukset ja niihin asetettavat Tuntolevyt Devimonille, joka piilotti ne ympäri Sarba-mannerta ja asetti tunnusten kotelot merenalaiseen luolaan, jota Drimogemon vartioi. Devimon pystyi luomaan mustia hammasrattaita, joita hän tunki jopa Ultimate-tason digimoneihin tehdäkseen heistä pahoja. Muun muassa Meramon, Andromon, Monzaemon, Unimon, Leomon, Frigimon, Mojyamon, Centarumon, Whamon ja Drimogemon olivat Devimonin pimeän rattaan vallassa. Ogremon toimi myös lyhyen aikaa Devimonin apulaisena.


title: Devimon

text: Devimon jakoi pääsaaren osiin mustilla rattaillaan erottaakseen Valitut lapset toisistaan. Lapset onnistuivat kuitenkin löytämään toisensa ja yhdistämään saaren jälleen. Lasten taistellessa Devimonia vastaan tämä imi itseensä kaikki mustat rattaat ja kasvoi jättimäiseksi. Lasten digimoneista ei ollut vastusta Devimonille, mutta hänen yrittäessään tuhota Patamonin sulkemalla tämän käteensä, Patamon kehittyi Angemoniksi ja tuhosi Devimonin iskullaan. Ennen kuolemaansa Devimon kuitenkin varoitti häntä paljon voimakkaammista vihollisista ja nauroi, koska uskoi, etteivät lapset selviäisi. Näin ei kuitenkaan käynyt. Myöhemmin kaiken pahan alkuna ollut Apocalymon käytti Devimonin käsiä tuhotakseen lasten Tunnukset.


title: Devimon

text: Pelissä Millenniummon luo Devimonin uudelleen ja asettaa Devimonin Tiedostosaarelle Devimonin luolaan vahtimaan vangittuja Koushiroa, Mimiä ja heidän digimonkumppaneitaan. Ryo Akiyama onnistuu tunkeutumaan Devimonin luolaan ja kukistaa Devimonin ja tämän Devidramon-vartijat ja vapauttaa Koushiron ja Mimin.


title: Devimon

text: Sarjassa "Digimon Zero Two" Digimon-keisari alias Ken Ichijouji löysi Devimonin jäännökset Pimeyden Pyörteestä. Devimon irvaili Kenille ettei hän kykene hallitsemaan pimeyden voimia, mutta Ken ei uskonut häntä. Ken keräsi Devimonin datan ja käytti Devimonin käsiä Kimeramonin osana. Juuri tästä syystä Kimeramon kapinoi Keniä vastaan. Magnamonin tuhottua Kimeramonin myös Devimonin jäljellejäänyt data tuhoutui kokonaan. "Digimon Tamersissa" Devimon nähtiin repeämässä taivaalla Vikaralamonin hyökättyä kaupunkiin. Sarjassa "Digimon Fusion" useita Devimoneja nähtiin NeoVamdemonin armeijassa. NeoVamdemon yhdisti osan Devimonesta itseensä muuttuakseen NeoVamdemon Darkness Modeen.


title: Devimon

text: "Digimon Adventure tri." -sarjan kuudennessa elokuvassa "Future" esiintyi Devimon, joka oletettavasti oli se sama kuin lasten kuusi vuotta sitten Tiedostosaarella kohtaama Devimon, joka oli herännyt uudelleen henkiin digimaailman uudelleenkäynnistyksen seurauksena. Ordinemon kutsui Devimonin vääristymän läpi ihmisten maailmaan ja Yggdrasilia palveleva Gennain näköinen ilkeä mies usutti sen Takerun, Hikarin ja HolyAngemonin kimppuun. HolyAngemon kuitenkin onnistui kukistamaan Devimonin ja tämän Vilemon-armeijansa.


title: Frans A. Salojärvi

text: Frans Aleksander Salojärvi (sukunimi aik. "Neffling"; 2. toukokuuta 1870 Kärkölä – 18. maaliskuuta 1941 Kangasniemi) oli suomalainen kansakoulunopettaja ja kirjailija. Hän käytti nimimerkkejä "F.S-i" ja "S-oj-i".


title: Frans A. Salojärvi

text: Salojärven vanhemmat olivat koulumestari Mikko Neffling ja Maria Ulrika Forsman.


title: Frans A. Salojärvi

text: Salojärvi toimi johtajaopettajana Kangasniemen Hokan koulussa 1904–1937. Hänen vaimonsa Iida Salojärvi toimi koululla tyttöjen käsityön opettajana. Salojärvi oli perustamassa 1908 Hokan osuuskassaa ja "Hokan Höyrymyllyosuuskuntaa". Salojärvi toimi myös osuuskassan kirjanpitäjänä.


title: Frans A. Salojärvi

text: Salojärvi kirjoitti runoja ja oli mukana Kangasniemen suojeluskuntatoiminnassa. Hän sanoitti Armas Nymanin säveltämän "Kangasniemen laulun".


title: The Fool (taiteilijaryhmä)

text: The Fool oli hollantilainen 1960-luvun psykedeelinen design-kollektiivi ja yhtye. Ryhmän värikkäässä taiteessa on fastastisia ja mystisiä teemoja. Nimi on otettu tarot-kortista.


title: The Fool (taiteilijaryhmä)

text:
Alun perin ryhmään kuuluivat taiteilijat Marijke Koger ja Simon Posthuma. Myöhemmin siihen liittyivät Barry Finch ja Josje Leeger. Ryhmä suunnitteli esiintymisasuja ja albumikansia 1960- luvun brittiyhtyeille. Tunnetuin ryhmän asuja käyttänyt yhtye on The Beatles. Muita olivat esimerkiksi Procol Harum ja The Hollies. The Fool suunnitteli The Beatlesin
Apple-yhtiöön kuuluneen vaatekaupan malliston. Yksittäisistä kohteista tunnetuimpia on Eric Claptonin Cream - yhtyeessä käyttämä Gibson SG - kitarayksilö. Se oli osa yhtyeelle Yhdysvaltain kiertueelle tehtyä kokonaisuutta, sillä myös Jack Brucen
Fender Bass VI ja Ginger Bakerin rummusto saivat vastaavan maalauksen.


title: The Fool (taiteilijaryhmä)

text: The Beatlesin Sgt. Pepper's Lonely Hearts Club Band - albumin sisäkansi on ryhmän suunnittelema. The Fool suunnitteli myös Brian Epsteinin Savile - teatterin lavasteet.


title: Gerson

text: Gerson- tai Gérson -nimisiä henkilöitä ovat:


title: P*skaa jatsia

text: P*skaa jatsia on tamperelaisen rap-yhtye Joustavan Moraalin 2. kesäkuuta 2010 julkaistu ensimmäinen albumi.


title: P*skaa jatsia

text: Albumista julkaistiin neljä erilaista kantta. Suosituin vaihtoehto päätyi albumin viralliseksi kanneksi. Virallinen kansi mukailee amerikkalaisen rap-artisti Raekwonin "Only Built 4 Cuban Linx..." -albumin kantta.


title: Anchorage Island

text: Anchorage Island voi tarkoittaa:


title: Ykköspesis-kausi 1992

text: Pesäpallon Ykköspesiksen kausi 1992 oli kahdestoista ykkössarjakausi pesäpallossa. Muhoksen Pallo-Salamat voitti sarjan ja nousi Superpesikseen kesäksi 1993.


title: Ykköspesis-kausi 1992

text: Ottelut putoamisesta Suomensarjaan


title: Ykköspesis-kausi 1992

text: Muhoksen Pallo-Salamat nousi SM-sarjaan. Manse ja Pattijoki karsintaan Superpesiksen 12.-13. sijoittuneiden kanssa. Suomensarjaan putosivat Kuusankoski, Puurtila ja Kouvola. Tilalle nousivat Suomensarjan lohkovoittajat: Halsuan Toivo, Joensuun Maila ja Ikaalisten Tarmo.


title: Ykköspesis-kausi 1992

text: Runkosarjan lyöjätilaston voitti Nurmon Tomi Martikkala 8+61=69. Paras etenijä oli Muhoksen Timo Hannuniemi 48 juoksulla. Kärkilyöntitilaston voitti Jokioisten Jouni Kallio 184.


title: Anchorage Island (Cookinsaaret)

text:
Anchorage Island on saari Cookinsaarten atollin Suwarrowin läheisyydessä, sen eteläpuolella.
Toisen maailmansodan aikaan saarella toimi rannikkovartiosto, jonka rakennuksista on edelleen nähtävissä jäänteitä. Rannikkovartioisto lopettettiin vuonna 1952. Suwarrosta tuli kansallispuisto 1978 ja puiston hoitajat asuivat vuoteen 1998 saakka Anchorage Islandilla.


title: Pirttimäki

text: Pirttimäki on Helsingin kaupungin omistama 430 hehtaarin laajuinen ulkoilualue Espoon Kunnarlan ja Nuuksion alueella. Se on alkujaan Dahlbacka -niminen metsätila, jonka kaupunki osti vuonna 1946.


title: Pirttimäki

text: Pirttimäki sijaitsee Bodominjärven ja Nuuksion Pitkäjärven välisellä alueella. Alueelle tyypillisiä ovat suuret korkeuserot, ja siellä on jyrkkiä kalliorinteitä, mutta myös useita pieniä järviä, lampia ja soita. Luoteessa Pirttimäkeen liittyy niin ikään Helsingin kaupungin omistuksessa oleva Karjakaivon ulkoilualue Solvallan urheiluopiston läheisyydessä.


title: Pirttimäki

text: Pirttimäen itäosassa, Kunnarlantien varrella Bodomjärven pohjoispään tasalla, on ulkoilumaja kahvioineen ja kerhohuoneineen. Sen välittömässä läheisyydessä on pysäköintialue, lasten leikkipaikkoja, pallokenttiä, sauna ja takkatupa. Alueella sijaitsevien lampien rannoilla on telttailualueita. Sulalammen (entisen Sultingsträskin) rannalla oli myös kahdella tulisijalla varustettu rakennus, johon pääsi tulistelemaan hyvin myös huonommalla kelillä. Pirttimäen ulkoilumajalta Solvallaan johtaa noin 7,4 kilometrin pituinen ulkoilutie. Seudulla on myös muita ulkoiluteitä ja -reittejä, mm. pääosin rakennettu reitti Oittaalle ja edelleen Bemböleen, Kasavuoreen ja Espoon keskuspuistoon.


title: Pirttimäki

text: Pirttimäen palveluihin liittyvää informaatiota sekä Espoon että Helsingin kaupungin verkkosivuilla ulkoilualueen sijaitessa Espoon kaupungin alueella mutta ollessa Helsingin kaupungin omistuksessa.


title: Emävale

text: Emävale on rap-artisti Timo Pieni Huijauksen ensimmäinen studioalbumi. Albumin julkaisi Rähinä Records 3. marraskuuta 2010. Albumilla vierailevat Elastinen, Joniveli, Riku Rajamaa, Illi ja Gbrl, ja sen tuotannosta vastaavat muun muassa Elastinen, Janne K ja Snellmen. Albumin teko alkoi jo vuonna 2002, jolloin se kulki työnimellä Hustlaajapojan paluu, jonka jälkeen työnimellä Takana loistava tulevaisuus. Jälkimmäinen työnimi vaihdettiin, koska kävi ilmi, että Timo T. A. Mikkonen on julkaissut samannimisen kirjan. "Emävale" nousi parhaimmillaan 11. sijalle Suomen virallisella albumilistalla viikolla 45/2010."Tee mitä pitää" sisältää samplen Fintelligensin "Voittamaton" -kappaleesta. "Onnenpotkut" sisältää samplen Kapasiteettiyksikön "Mä pysyn liikkeessä" -kappaleesta. "Mun hattu" -kappaleen kertosäkeessä laulaa Tasis. "Pennist" sisältää samplen Asan "Hidastaa" -kappaleesta. "Kahdeksas veljes" sisältää samplen Fintelligensin "7 veljestä III" -kappaleesta. "Tuulimylly" päättää trilogian, jonka ensimmäinen osa on Uniikin "Aika ei venaa ketään" -albumilla, ja toinen osa Asan "Terveisiä kaaoksesta" -levyltä. "Vedä se yli" -kappaleella vierailee kokoonpano nimeltä Koala Kläk, jonka jäsenet ovat Timon lisäksi Elastinen ja Spekti.


title: TheFreeDictionary.com

text: TheFreeDictionary.com on pääosin ilmainen onlinesanakirja ja -tietosanakirja. Sivusto sisälsi lokakuussa 2010 seuraavat osat:


title: TheFreeDictionary.com

text: Sivusto ilmoittaa käyttävänsä monia tekijänoikeudella suojattuja lähteitä, kuten "The American Heritage Dictionary of the English Language", "Britannica Concise Encyclopedia", "The Columbia Electronic Encyclopedia", "Collins Thesaurus of the English Language", ynnä erikoistuneita laki-, talous- ja muita sanakirjoja.. Sivusto sisältää myös GFDL-lisenssillä julkaistuja kopioita Wikipedian artikkeleista. Sivusto ei kuitenkaan peilaa Wikipediaa ajantasaisesti, vaan artikkelien kopiot saattavat olla melko vanhoja.


title: TheFreeDictionary.com

text: Vuonna 2003 aloittanutta sivustoa ylläpitää online-hakuteoksia tarjoava yhdysvaltalainen Farlex Inc.


title: Matteus-vaikutus

text: Matteus-vaikutus tai Matteus-efekti () tarkoittaa etujen kasautumista niille, joilla niitä on jo ennestään. Nimitystä käytti ensi kertaa yhdysvaltalainen sosiologi Robert K. Merton vuonna 1968. Nimitys tulee Uuden testamentin Matteuksen evankeliumin jakeesta 25:29: ”Jokaiselle, jolla on, annetaan, ja hän on saava yltäkyllin, mutta jolla ei ole, siltä otetaan pois sekin mitä hänellä on.”


title: Matteus-vaikutus

text: Merton käytti termiä kuvaillessaan tilannetta, jossa esimerkiksi jo ansioituneet tiedemiehet saavat lisää kunniaa itselleen siinä missä tuntemattomammalta tiedemieheltä jää mahdollisesti saamatta kunnia vastaavasta työstä. Nimitystä on käytetty myös etenkin kasvatustieteissä kuvaamaan ilmiötä, jossa kuilu hyvien ja huonojen oppilaiden välillä kasvaa kehityksen myötä.


title: Penumbra: Black Plague

text: Penumbra: Black Plague on Frictional Gamesin kehittämä ja Paradox Interactiven vuonna 2008 julkaisema ensimmäisen persoonan selviytymiskauhupeli, joka on jatkoa "". Peli on julkaistu OS X:lle, Linuxille ja Windowsille.


title: Penumbra: Black Plague

text: "Overturesta" poiketen "Black Plaguessa" hortoilee pimeillä käytävillä koirien sijasta tartunnan saaneita tiedemiehiä ja muita olioita.


title: Penumbra: Black Plague

text: "Black Plague" jatkaa "Overturen" tarinaa. Isäänsä etsivä Philip herää huoneessa, joka sijaitsee hylätyssä tutkimuslaboratoriossa. Juonen alkuvaiheessa Philipin päähän tunkeutuu Clarence-sedäksi itseään kutsuva olio, jolla on todella kieroutunut huumorintaju. Yhdessä vaiheessa peliä Clarence keksii, kuinka hän voi manipuloida Philipin aivoja. Philip tapaa tietokoneen välityksellä Amabelin, joka pyytää Philipiä auttamaan häntä. Matkan varrella Philip kohtaa erilaisia olioita, ja valtavan madon. (Grey rock worm) Hän tappaa vahingossa Amabelin Clarencen takia ja tekee vastaviruksen Clarenceen.


title: Waiting for the End

text: Waiting for the End on Linkin Parkin neljännen studioalbumin, "A Thousand Suns" toinen single, joka julkaistiin 1. lokakuuta 2010. Musiikkivideon kappaleeseen on ohjannut Joe Hahn, ja se esitettiin ensimmäisenä Music Televisionilla 8. lokakuuta 2010.


title: Waiting for the End

text: "Waiting for the End" yhdessä viiden muun kappaleen kanssa "A Thousand Suns" -albumilta ovat ladattavissa "Linkin Park Track Pack" -pakettina -videopeliin. Paketti julkaistiin 19. lokakuuta 2010.


title: Waiting for the End

text: Kappaleessa on vähän kitaransoittoa, ja se eroaa monista aiemmista Linkin Parkin singleistä. Kappale soi CBS-kanavalla CSI-sarjan jaksossa 14. lokakuuta 2010.


title: Waiting for the End

text: "Waiting for the End" debytoi Billboard Hot 100 -listan sijalla 96 albumin julkaisun aikaan, ja palasi listalle uudestaan singlen julkaisun jälkeen sijalle 95. Parhaimmillaan kappale on ollut listan sijalla 42.


title: Álvaro Vázquez

text: Álvaro Vázquez García (s. 27. huhtikuuta 1991 Badalona, Espanja) on espanjalainen jalkapalloilija. Hän edustaa Espanjan Primera Divisiónissa pelaavaa Espanyolia ja on pelipaikaltaan hyökkääjä.


title: Álvaro Vázquez

text: Vázquez on Espanyolin kasvatti. Kesällä 2010 edustusjoukkueen päävalmentaja Mauricio Pochettino valitsi hänet mukaan joukkueen harjoituskaudelle. Hän palasi kuitenkin ennen kauden alkua takaisin Tercera Divisiónissa pelanneeseen Espanyolin reservijoukkueeseen. Lopulta hän teki ensiesiintymisensä edustusjoukkueessa 22. syyskuuta 2010 vierasottelussa Real Madridia vastaan. Seuraavalla sarjakierroksella Osasunaa vastaan hän onnistui tekemään ensimmäisen maalinsa maan pääsarjassa Primera Divisiónissa.


title: Álvaro Vázquez

text: Kesällä 2011 Pablo Osvaldon siirryttyä Italiaan, Vázquez nousi joukkueensa ykköskärjeksi. Tammikuussa 2012 hän onnistui tekemään neljän päivän sisällä kahdessa ottelussa yhteensä neljä maalia. 8. tammikuuta 2012 hän tasoitti lukemat 1–1:een ottelussa Barcelonaa vastaan ja myöhemmin viikolla pelatussa Copa del Reyn ottelussa Córdobaa vastaan hän teki hattutempun.


title: Abelin lause

text: Abelin lause on matematiikan lause, joka käsittelee potenssisarjojen suppenemista. Lause on nimetty kehittäjänsä, norjalaisen matemaatikon Niels Henrik Abelin, mukaan.


title: Abelin lause

text: Olkoon


title: Abelin lause

text: potenssisarja, missä formula_2 ja formula_3 ovat reaalilukuisia vakioita ja formula_4 sarjan kehityskeskus.


title: Abelin lause

text: Abelin lauseen mukaan:


title: Abelin lause

text: i) Jos potenssisarja suppenee eräällä formula_5, niin se suppenee itseisesti jokaisella reaaliluvulla formula_6, jolle formula_7, eli joka on lähempänä lukua formula_4 kuin luku formula_9.


title: Abelin lause

text: ii) Jos potenssisarja ei suppene itseisesti eräällä formula_10, niin se hajaantuu jokaisella reaaliluvulla formula_6, jolle formula_12, eli joka on kauempana luvusta formula_4 kuin luku formula_14.


title: Cepsa

text: CEPSA tai Compañia Española de Petróleos S.A. on espanjalainen öljynjalostamoyritys. Yritys on perustettu vuonna 1929, ja sillä on 11 000 työntekijää. Vuonna 2008 CEPSA oli öljynjalostamoyritysten sijalla 35., ja Euroopan yritysten laskutuksessa 10 joukossa.


title: HES

text: HES voi tarkoittaa:


title: Markku Konttinen

text: Markku Konttinen (s. 15. elokuuta 1963 Oulu) on suomalainen rockmuusikko. Hän on valmistunut puuartesaaniksi 1988 Oulussa.


title: Coupvray

text: Coupvray on ranskalainen kunta, joka sijaitsee Île-de-Francen alueella Seine-et-Marnen departementissa vain noin 33 kilometriä itään Pariisin Notre Damen katedraalista.


title: Coupvray

text: Coupvrayn pinta-ala on 8,09 km² ja sen asukasluku oli 2 790 vuonna 2007; väestötiheys noin 345 asukasta neliökilometrillä. Kunnan asukkaita kutsutaan ranskaksi nimellä "cupressiens".


title: Coupvray

text: Brien tasangolla sijaitsevaa kuntaa halkoo vanha Morinjoen haaran uoma, jonka metsäiset savikkorannat ovat molemmin puolin noin 80 metriä korkeat. Louis Braillen kotitalon ja hänen muistomerkkinsä lisäksi kunnan nähtävyyksiin kuuluvat de Rohan -suvun linnan rauniot ja niitä ympäröivä metsäinen puisto. Kunnan eteläisimmässä osassa sijaitsevat 1990-luvulla rakennetun Eurodisney-huvipuiston suurimmat hotellit.


title: Coupvray

text: Coupvrayn kuuluisimpia asukkaita:


title: Susu

text: Susu on Fazerin valmistama maitosuklaalla kuorrutettu riisimuroja ja toffeeta sisältävä makeinen. Susua on saatavilla 175 gramman makeispussissa, "Susu Original" sekä 19 gramman minipatukkana, "Susu Mini". Alkuperäisen version valmistus aloitettiin vuonna 1975, jolloin sitä mainostettiin sloganilla ""Susu maistuu niinkuin pusu, jonka antaa paras ystävä"". Minipatukat tulivat myyntiin vuonna 2006. Susua löytyy myös joistain irtokarkkivalikoimista.


title: Ferran Adrià

text:
Ferran Adrià i Acosta (s. 14. toukokuuta 1962) on katalonialainen ja espanjalainen kokki, jonka ravintola El Bulli Costa Bravalla oli yksi Euroopan parhaimmista.
Ferran Adrià aloitti uransa 1980-luvun alussa Hotel Playafelsissä Castelldefelsissä. Siellä hän oppi espanjalaisen ruoan laittamisen salaisuuksia. 19-vuotiaana asevelvollisena hän toimi kokkina. Vuonna 1984 hän pääsi El Bulliin. 18 kuukaudessa hän nousi pääkokiksi. El Bulli on saanut kolme Michelin tähteä.


title: Ferran Adrià

text: Adrià on julkaissut useita ruokakirjoja


title: David Shire

text: David Lee Shire (s. 3. heinäkuuta 1937 Buffalo, New York) on yhdysvaltalainen teatteri- ja elokuvasäveltäjä ja lauluntekijä. Hän sai vuonna 1977 Grammy-palkinnon Saturday Night Fever – lauantai-illan huumaa -elokuvan soundtrack-albumista. Vuonna 1979 Shire sai parhaan laulun Oscar-palkinnon kappaleesta "It Goes Like It Goes" elokuvasta "Norma Rae". Tony-palkinnon hän sai vuonna 1983 Broadway-musikaalista "Baby".


title: David Shire

text: Shiren ensimmäinen aviopuoliso oli näyttelijä Talia Shire, joka edelleen käyttää Shiren sukunimeä. Vuonna 1984 Shire avioitui näyttelijä Didi Connin kanssa.


title: Edwards

text: Edwards voi tarkoittaa seuraavia:


title: Entertainment Weekly

text: Entertainment Weekly on yhdysvaltalainen viikoittain ilmestyvä aikakauslehti, joka käsittelee muun muassa elokuvia, televisio-ohjelmia, musiikkia, kirjoja ja populaarikulttuuria. Lehden julkaisija on Time Warner. Ensimmäinen numero julkaistiin 16. helmikuuta 1990.


title: Härkäjuoksu

text: Härkäjuoksu () on tapahtuma, joka järjestetään joka vuosi Pamplonassa, Espanjassa San Fermín -festivaalin yhteydessä. Juoksuun osallistuu vuosittain 2000–3500 uskalikkoa, joista pari sataa loukkaantuu.


title: Härkäjuoksu

text:
Sadat ihmiset juoksevat 800 metrin matkan Pamplonan kaduilla ja kujilla härkien edellä yrittäen pysyä mahdollisimman lähellä, mutta välttää härkien sarvet. Ennen juoksun alkua härkiä ärsytetään ampumalla niiden selkään piikkejä.
Härät tapetaan myöhemmin härkätaistelussa.


title: Härkäjuoksu

text: Vaikka loukkaantuneita on joka vuosi satoja, vain 15 ihmistä on kuollut vuoden 1911 jälkeen, jolloin San Ferminiä juhlittiin ensi kerran. Viimeisin kuolemantapaus sattui vuonna 2009.


title: Böömin ja Määrin jalkapallomaajoukkue

text:
Böömin ja Määrin jalkapallomaajoukkue edusti Böömin ja Määrin protektoraattia jalkapallomaaotteluissa vuonna 1939.
__notoc__
Sotienvälisen Tšekkoslovakian jalkapalloliitto koostui viidestä kansallisuuksiin perustuvasta liitosta: tšekkoslovakialaisten, saksalaisten, juutalaisten, puolalaisten ja unkarilaisten jalkapalloliitoista. Slovakian julistauduttua itsenäiseksi kevättalvella 1939 Böömin ja Määrin jalkapalloliitto pysyi FIFA:n jäsenenä, mitä se on vielä tänäkin päivänä, vaikka alue olikin Saksan miehittämä.


title: Böömin ja Määrin jalkapallomaajoukkue

text:
Böömin ja Määrin maajoukkue pelasi vuonna 1939 kuusi ottelua, joista FIFA laskee virallisiin tilastoihinsa kolme: Jugoslaviaa vastaan Prahassa 7-3, Ostmarkia eli Saksaan liitettyä Itävaltaa vastaan Prahassa 5-5 sekä Wrocławissa Saksaa vastaan 4-4.
Vuonna 1940 astui voimaan matkustuskielto, minkä johdosta joukkue ei enää voinut pelata otteluita.


title: Jousiammunta Kansainyhteisön kisoissa 2010

text:
Kansainyhteisön kisoissa 2010 kilpailtiin jousiammunnassa toisen kerran kilpailujen historiassa. Ensimmäisen kerran laji oli ohjelmassa Brisbanessa 1982. Kilpailut käytiin Yamuna Sports Complexissa 4.–10. lokakuuta 2010. Ohjelmassa oli neljä lajia sekä miehille että naisille.
Lähde: cwgdelhi2010.org


title: Sulkapallo Kansainyhteisön kisoissa 2010

text: Kansainyhteisön kisojen 2010 sulkapallo järjestettiin Siri Fort Sports Complexissa 4.–14. lokakuuta 2010. Kilpailujen ohjelmassa olivat miesten ja naisten kaksin- ja nelinpeli, sekanelinpeli sekä yhteinen joukkuekilpailu.


text: Lähde: cwgdelhi2010.org


title: Squash Kansainyhteisön kisoissa 2010

text: Kansainyhteisön kisojen 2010 squash järjestettiin Siri Fort Sports Complexissa 4.–13. lokakuuta 2010. Kilpailujen ohjelmassa olivat miesten ja naisten kaksin- ja nelinpeli sekä sekanelinpeli.


title: Squash Kansainyhteisön kisoissa 2010

text: Lähde: cwgdelhi2010.org


title: Pöytätennis Kansainyhteisön kisoissa 2010

text: Kansainyhteisön kisojen 2010 pöytätennis järjestettiin Yamuna Sports Complexissa 4.–14. lokakuuta 2010. Kilpailujen ohjelmassa olivat kaksinpeli, nelinpeli ja joukkuekilpailu miehille ja naisille sekä sekanelinpeli. Naisten ohjelmassa oli lisäksi pyörätuoliluokan kaksinpeli


text: Lähde: cwgdelhi2010.org


title: Tennis Kansainyhteisön kisoissa 2010

text: Kansainyhteisön kisojen 2010 tennis järjestettiin R. K. Khanna Tennis Complexissa 4.–10. lokakuuta 2010. Laji oli ensimmäistä kertaa Kansainyhteisön kisojen ohjelmassa. Sarjoina olivat miesten ja naisten kaksin- ja nelinpeli sekä sekanelinpeli.


title: Tennis Kansainyhteisön kisoissa 2010

text: Lähde: cwgdelhi2010.org


title: Muksunsiika

text: Muksunsiika ("Coregonus muksun") on pohjoisessa Siperiassa elävä siian suvun kalalaji. Se elää Pohjoiseen jäämereen laskevien jokien verkkaan virtaavilla alajuoksuilla, suuremmissa järvissä kuten Taimyrissä sekä jokien estuaarien murtovedessä alle 6–10 promillen suolapitoisuudessa. Levinneisyysalue kattaa Siperian puoleiset joet Karanmereltä Laptevinmerelle, muun muassa Obin, Jenisein, Lenan, Janan, Indigirkan ja Kolyman vesistöt. Lajia on myös siirretty muualle Pohjois- ja Keski-Venäjälle alkuperäisen alueen ulkopuolelle.


title: Muksunsiika

text: Sukukypsäksi muksun kerkiää 6–14 vuoden ikäisenä, vajaan puolen metrin pituisena. Se viettää suuren osan vuotta murtovedessä, kaukanakin rannikosta, mutta nousee loppukeväällä jokiin, joiden koskipaikoilla se kutee jään tulon aikoihin loka-marraskuussa. Se hautaa munat pohjaan ja palaa sitten mereen. Poikaset kuoriutuvat vajaan puolen vuoden kuluttua keväällä.


title: Presidentin miehet

text: Presidentin miehet () on Alan J. Pakulan ohjaama yhdysvaltalainen elokuva vuodelta 1976. Se pohjautuu Bob Woodwardin ja Carl Bernsteinin Watergate-skandaalia käsittelevään samannimiseen kirjaan. Pääosissa Woodwardina ja Bernsteinina näyttelivät Robert Redford ja Dustin Hoffman.


title: Presidentin miehet

text: Elokuva oli ehdolla Oscar-palkinnon saajaksi kaikkiaan yhdeksässä eri kategoriassa. Palkinnon se sai parhaasta miessivuosasta (Jason Robards), sovitetusta käsikirjoituksesta, lavastuksesta ja äänityksestä.


title: Presidentin miehet

text: "Presidentin miehet" valittiin vuonna 2010 Yhdysvaltojen kongressin kirjaston National Film Registryyn, johon kootaan esteettisesti, historiallisesti tai kulttuurisesti merkittäviä amerikkalaiselokuvia. "The New York Timesin" kriitikot valitsivat elokuvan vuonna 2004 yhdeksi kaikkien aikojen tuhannesta parhaasta maailmassa.


title: Painonnosto kesäolympialaisissa 1904

text: Saint Louisin olympialaisten 1904 painonnosto järjestettiin Francis Field -stadionilla 1.–3. syyskuuta 1904. Kilpaiujen ohjelmassa oli kaksi miesten lajia, kahden käden painonnosto ja käsipaino. Kilpailuihin osallistui yhteensä viisi urheilijaa kahdesta maasta. Kisoihin osallistuneista yhdysvaltalaisista urheilijoista Frank Kugler oli kisoihin osallistuessaan Saksan kansalainen, hän sai Yhdysvaltain kansalaisuuden vuonna 1913. Hän edusti olympiakisojen aikaan St. Louislaista urheiluseuraa ja KOK luetteloi hänet yhdysvaltalaiseksi.


title: Verbier

text: Verbier on matkailu- ja talviurheilualue Lounais-Sveitsissä, Valais'n kantonissa, lähellä Martignyn kaupunkia. Verbier kuuluu Bagnesin kuntaan ja on sen suurin taajama. Verbierissä on noin 3 000 asukasta.


title: Verbier

text: Verbier sijaitsee Drance-joen laakson itärinteellä, noin 1 500 metrin korkeudessa. Verbierin ympärillä kohoavat Valais'n Alpit, korkeimmillaan lähes neljän kilometrin korkeuteen. Lähimmät huiput ovat Mont Gelé ja Mont Fort.


title: Verbier

text: Verbier on Sveitsin tärkeimpiä matkailualueita. Verbier on sekä kesä- että talvimatkailualuetta retkeilyreitteineen, laskettelurinteineen ja kylpylöineen. Alueen vanhan elinkeinon, maatalouden, merkitys on vähentynyt lähes olemattomiin.


title: Verbier

text: Verbierissä on 100 km laskettelurinteitä ja 27 kpl erityyppisiä hiihtohissejä. Verbierin nimeä käytetään laajasti Ala-Valais'n talviurheilukeskusten markkinoinnissa:


title: Verbier

text: Verbieriin pääsee pohjoisesta, Martignyn kautta maanteitse tai rautateitse tai Italiasta, Sankt Bernhardin tunnelin kautta, tulemalla ensin Le Châbleen, Bagnesin kunnan keskustaajamaan, josta on serpentiinitie ja köysirata ylös kylään.


title: Mediapersoona

text: Mediapersoona on julkisuuden henkilö, joka on esillä tiedotusvälineissä myönteisistä tai kielteisistä saavutuksistaan. Monet tunnetut tv-kasvot ovat myös mediapersoonia.


title: Hamresanden

text: Hamresanden on kaupunginosa Norjan Kristiansandissa. Pieni kaupunginosa tunnetaan erityisesti kolme kilometriä pitkästä hiekkarannastaan. Siellä on kolme leirintäaluetta ja hotelli.


title: Hamresanden

text: Hamresandenista on vuonna 2010 löytynyt hyvin säilynyt kivikautinen kylä, joka on aikoinaan 5 500 vuotta sitten hautautunut muutamassa tunnissa hiekkamyrskyn alle, ja kyläläisten kaikki omaisuus on jäänyt hiekan peittoon. Kylä on kivikaudella sijainnut meren rannalla, mutta sittemmin maankohoamisen vuoksi ranta on siirtynyt yli 70 metrin päähän. Paikalle on suunniteltu vanhusten palvelutaloa, ja kylä tuli esille kaivaustöissä.


title: Acheron-luokka (hävittäjä)

text: Acheron-luokka oli Britannian Kuninkaallisen laivaston hävittäjäluokka, johon kuuluivat vuosien 1910-1911 laivasto-ohjelmassa tilatut 23 alusta. Luokka nimettiin uudelleen lokakuussa 1913 I-luokaksi. Alukset palvelivat ensimmäisessä maailmansodassa. Jäljelle jääneet myytiin romutettavaksi pian sodan päätyttyä.


title: Acheron-luokka (hävittäjä)

text: Lisäksi Australian laivastolle valmistettiin samojen piirustusten pohjalta kuusi River-luokan alusta.


title: Acheron-luokka (hävittäjä)

text: Acheron-luokkaan kuului alun perin 20 alusta, mutta lisäksi tilattiin Yarrowilta kolme telakan suunnittelemaa alusta. Australian laivaston aluksista kolme valmistettiin brittiläisillä telakoilla ja loput kolme Australiassa. Luokan alukset olivat periaatteessa Acorn-luokan alusten kopioita, vaikka luokan nimikkoalus sekä viisi muuta olivatkin niin kutsuttuja telakoiden suunnittelemia erikoisaluksia. Luokkien näkyvimpänä erona oli savuhormien määrä ja muoto sekä 12 naulaisten asentaminen hieman edemmäs.


title: Acheron-luokka (hävittäjä)

text: Thornycroftin valmistamat alukset olivat suurimpia luokan aluksista. Niiden pituus oli 77 metriä. Niihin oli asennettu voimakkaimmat 15500 hevosvoiman koneet, joiden ansiosta niiden huippunopeudeksi mitattiin 29,4 solmua koeajoissa.


title: Limaani

text: Limaani ( < "turk." < ) on tyrskyjen ja rannikkovirtausten jokien suuhun muodostaman vallisärkän erottama suppilomainen merenlahti. Limaani muistuttaa paljon laguunia. Limaaneja on Mustanmeren pohjois- ja etelärannikolla sekä Asovanmeren rannikolla.


title: Miekkailu kesäolympialaisissa 1900

text: Kesäolympialaisten 1900 miekkailukilpailut käytiin 14. toukokuuta – 27. kesäkuuta. Kilpailujen ohjelmassa olivat miesten floretti, kalpa ja säilä amatööreille ja miekkailumestareille sekä amatööreille ja miekkailumestareille avoin kalpa.


title: Miekkailu kesäolympialaisissa 1900

text: Lähde: Sports-Reference.com


title: Aasianrääkkiäinen

text: Aasianrääkkiäinen ("Coturnicops exquisitus") on itäaasialainen rantakana. Sen elinympäristö käsittää Venäjän Transbaikalin kaakkoisosan, Ussurinmaan eteläosan, ja Kiinan Heilongjiangin itäosan. Laji on muuttolintu, joka talvehtii Japanissa, Korean niemimaalla sekä Etelä-Kiinassa. Robert Swinhoe kuvaili lajin holotyypin Yantaista Shandongista Kiinasta vuonna 1873.


title: Rantavoimat

text: Rantavoimat ovat maan ja veden rajalla vaikuttavia ilmiöitä, jotka vähitellen muuttavat rannan muotoa. Rantavoimia synnyttävät aallot, vuorovesi, merivirrat, jokivirtaukset, tuuli ja jääpeitteen liikkeet. Ne kuluttavat ja kasaavat maa-aineksia, jolloin syntyy rantamuodostumia. Kalliorantoja rapauttaa pääasiassa maalta lähtöisin oleva irtoaines, joka hioo, jyrsii ja hakkaa kalliota aallokon ja rantavirtausten liikuttamana. Kulumisen nopeus vaihtelee paljon. Pysyvän jään peittämiin rannikoihin vaikuttaa vain jään liikkeet, tropiikissa rantavoimien vaikutusta heikentävät vuorovesivyöhykkeeseen asti ulottuva tiheä kasvillisuus ja irtoaineksen hienojakoisuus. Lauhkean vyöhykkeen kylmissä osissa rantavoimat ovat suurimmillaan. Siellä jäätymisen rapauttamia kallioita kuluttavat tyrskyt ja liikkuvat ahtojäät.


title: Rantavoimat

text: Rantavoimat aikaansaavat rantatörmän ja sen edustalle rantatasanteen, joiden ulkonäköön vaikuttaa ranta-ainesten kestävyys. Lujaa kallioperää muovaavat veden ja jään liikkeet muotojen riippuessa kallion halkeamista, raoista ja liuskeisuudesta. Hauraiden kivilajien rapautuminen on nopeaa ja hiekkaisessa harjussa rannan siirtyminen on ripeää. Meri ei sellaisessa paikassa siirrä paljoakaan pois rantatasanteelle kertyvää irtoainesta.


title: Rantavoimat

text: Kun rantavirtaus heikkenee, sen kuluttamat, lajittelemat ja siirtämät maa-ainekset laskeutuvat pohjaan pysyvästi tai odottamaan seuraavaa virtausta. Kasautumista tapahtuu varsinkin lahdissa ja kasvien kasvupaikoilla. Esteettömillä alueilla karkea-aines muodostaa tasaista rantaa tai särkkiä. Keräytyvän aineksen määrästä riippuu oheneeko vai paksuneeko kerrostuma. Se näkyy rantaviivan siirtymisenä merelle tai maalle päin. Tuuli pystyy lennättämään hiekkaa ja kerrostamaan sen dyyneiksi mantereelle. Dyynien esiasteilla on kasveja, jotka kestävät suolaa ja hiekalla peittymistä. Niiden takana ovat varsinaiset dyynit, jotka usein ovat ainakin osaksi kasvien paikalleen sitomia. Paljailta alueilta tuuli lennättää hiekkaa uuteen kasautumaan.


title: John Waynen kansainvälinen lentoasema

text: John Waynen lentoasema () on julkinen lentoasema Orangen piirikunnassa Kaliforniassa. Se on Orangen piirikunnan ainoa kaupallisia lentoja suorittava lentokenttä. Lentoasema sijaitsee vajaan 60 kilometriä etelään Los Angelesin keskustasta. Se on nimetty yhdysvaltalaisen näyttelijän John Waynen mukaan vuonna 1979.


title: John Waynen kansainvälinen lentoasema

text: John Waynen lentoasemaa käytti vuonna 2010 8 663 452 matkustajaa, joista lähteviä oli 4 310 170 ja saapuvia 4 353 282. Lentoasemalla toimivisti lentoyhtiöistä eniten matkustajia kuljettavat vuosittain Southwest Airlines (noin 35,7 % kaikista lennoista) American Airlines (noin 13,9 %) ja Delta Airlines (noin 11,0 %). Aseman tarjoamista lentoreiteistä suosituin on John Waynen ja Phoenix Sky Harborin kansainvälisen lentoaseman väliä liikennöivä reitti, jota käyttää vuosittain noin 490 000 matkustajaa.


title: Soros

text: Soros voi tarkoittaa seuraavia asioita:


title: Maininki

text: Maininki on meren pinnalla liikkuva loiva, tyrskytön aalto, joka on leveä, pitkä ja usein melko korkeakin. Se on tuulen nostattama, mutta aaltoa nimitetään mainingiksi vasta tuulen lakattua tai aallon kuljettua pois tuulen vaikutusalueelta. Maininki on siis tuulettomalla merellä liikkuva aalto. Se voi esiintyä myös alkuperäiseen tuuleen nähden toisensuuntaisen tuulen vaikutusalueella. Maininkiaaltoja voidaan havaita tuhansien kilometrien päässä syntyalueeltaan.


title: Davis

text: Davis voi tarkoittaa seuraavia:


title: Majapahit

text: Majapahitin kuningaskunta oli hindulais-buddhalainen kuningaskunta Kaakkois-Aasiassa Malaijien saaristossa 1293–1527. Laajimmillaan se käsitti lähes koko nykyisen Indonesian lukuun ottamatta Länsi-Jaavaa ja Borneon keski- ja pohjoisosia sekä nykyisen Brunein, Singaporen, Malesian ja Itä-Timorin sekä osia eteläisimmästä Thaimaasta. Länsi-Jaavaa piti hallussaan Pajajaran eli Sundan kuningaskunta, joka oli syntynyt Majapahitin tavoin Singhasarin hajottua.


title: Majapahit

text: Singhasarin kuningas Kertanegara oli vuonna 1289 kieltäytynyt maksamasta vasalliveroa Kublai-kaanille. Kublai-kaani, joka ei ollut hyväksynyt Kertanegaran kieltäytymistä, varusti tuhannen laivan sotajoukon Kertanegaraa vastaan 1292. Kertanegara kuitenkin murhattiin hovikapinassa 1292 ennen kuin mongolijoukot saapuivat Singhasariin. Vijaya, Kertanegaran seuraaja, onnistui pakenemaan hovikapinaa ja perusti uuden hovin Majapahitiin. Vijaya halusi kuitenkin murskata Singhasarin viimeiset joukot Kedirissä ja liittoutui mongoli- ja kiinalaisjoukkojen kanssa 1293. Vijaya onnistui tässä liittolaisineen maaliskuussa 1293, minkä jälkeen hän teki yllätyshyökkäyksen mongoleja vastaan ja onnistui ajamaan heidät pois Jaavalta. Tämä oli myös Singhasarin kuningaskunnan loppu. Vijaya kruunasi itsensä uuden Majapahitin kuningaskunnan kunikaaksi marraskuussa 1293. Samalla hän otti käyttöön nimen Kertarajasa.


title: Majapahit

text: Kuningaskunnan olot jäivät kuitenkin levottomiksi. 1295 oli ensimmäinen kapinayritys ja 1298 alkoi kaksi vuotta kestänyt kapina. Kapinoiden syyksi on arveltu Majapahitin laajentumispolitiikkaa, joka toi hovimäen mielestä liikaa ulkopuolisia , joilla jaavalaisten mielestä oli liian paljon vaikutusvaltaa. Kertarajasanin kuollessa 1309 valtakunta oli edelleen sisäisten levottomuuksien repimänä. Kertajasanin poika Jayjanegara onnistui tukahduttamaan ensimmäisen kapinan 1316, mutta vuoden 1319 kapinan takia Jayanegara joutui pakenemaan maaseudulle. Jayanegaran onnistui kuitenkin palamaan valtaan Gajah Madan avulla, joka ilmeisesti oli tässä vaiheessa kuninkaan henkivartijoiden päällikkö. Jayanegara murhattiin 1328. Tarinoiden mukaan murhan takana olisi ollut Gajah Mada.


title: Majapahit

text: Jayanegaran kuoltua virallisesti uudeksi hallitsijaksi tuli kuningatar TribhuVana Vijayatungga DeVi (hallitsi 1328-1350), Kertarajasanin tytär, mutta jo 1330 Gajah Madasta tuli ”patih” eli pääministeri ja hän hallitsi Majapahitia sijaishallitsijana 1330-1364.


title: Majapahit

text: Gajah Madan aikana Majapahit vakiinnutti valta-asemansa Malaijien saaristossa ja Malakan niemimaalla. Hänen aikanaan Majapahit sai hallintaansa lähes koko nykyisen Indonesian. 1343 hän valloitti Balin, 1347 Melayun kuningaskunnasta Sumatralla tulee Majaphitin vasalli ja 1350 Majapahitin valta ulottui Pohjois-Sumatralle asti, kun Mada valloitti islamilaiset Pasain ja Arun kuningaskunnat. Madan kuoleman jälkeen 1364 hänen tehtävänsä jaettiin neljälle kuvernöörille, sillä yhden henkilön ei katsottu pystyvän hoitamaan niitä.


title: Majapahit

text: Majapahit valloitti 1374 Palembangin kuningaskunnan, joka oli viimeinen jäänne Srivijayan valtakunnan suuruudesta.


title: Majapahit

text: Majaphitin kuninkaan Hayam Vuruk kuolemaa 1389 pidetään Majapahitin kukoistuksen loppuna. Hänen poikansa Vikramavarddhana seurasi häntä kuninkaana, mutta toinen poika Virabumi kiisti perimyksen. Kiista kruunusta johti perimyssotaan 1401-1406. Vikramavarddhana voitti perimyssodan ja Virabumi teloitettiin 1406.


title: Majapahit

text: Majapahitin kuningas Kertavijaya (hallitsi 1447-1451) kääntyi islamilaisuuteen ja hänen veljenpoikansa Sunan Ampel ryhtyi levittämään islamia Surabayan alueella. Kertavijaya murhattiin kuitenkin jo 1451 ja hänen seuraajansa Rajasavardhana esti islamilaisuuden levittämisen.


title: Majapahit

text: 1400-luvun jälkipuoliskolla Majapahitin valtakunta alkoi hajota ja monet valtakunnan osat alkoivat itsenäistyä. 1468 syttyy kapina ja 1478 alkaa sekasorron aika. Näihin aikoihin myös monet Majapahitin hindut siirtyivät Jaavalta Balille. Kuningaskunnan pääkaupunkia siirrettiin useaan otteeseen vallanvaihdosten takia. Kuningaskunnan viimeiseksi pääkaupungiksi tuli Kediri.


title: Majapahit

text: 1500-luvulla Majapahitin hajoaminen jatkui. 1513 Majapahitin kuningas Udara yritti valloittaa Demakin sulttaanikunnan Jaavalla mutta epäonnistui. Sen jälkeen monet majapahitilaiset pakenivat Balille. 1520-luvulle tultaessa Majapahitista oli enää jäljellä Kediri, jonka Demakin sulttaanikunta valloitti 1527. Demakin sulttaanikunta julistautui Majapahitin seuraajavaltioksi.


title: Madridin pörssi

text: Madridin pörssi () on Madridissa toimiva Espanjan arvopaperipörssi. Pörssi on perustettu vuonna 1831. Pörssin indeksejä ovat IBEX 35, Latibex, FTSE, ja IGBM.


title: Pekka Huuskonen

text: Petter (Pekka) Johannes Huuskonen (23. marraskuuta 1880 Karttula – 22. elokuuta 1975 Ruovesi) oli suomalainen ylipuutarhuri ja runoilija. Huuskonen käytti monia eri nimimerkkejä, muun muassa "Per Hov","Per Hut","KaHu" "P.J.H.","Pekka Perka" ja "Pekka Pirttilampi".


title: Pekka Huuskonen

text: Huuskosen vanhemmat olivat suutari Adam Huuskonen ja Brita Sanna Saastamoinen. Hän kävi maamieskoulun ja 1905 puutarhakoulun. Huuskonen opiskeli myös useissa kansanopistoissa.


title: Pekka Huuskonen

text: Huuskonen toimi eri puolilla Suomea puutarhurina, puutarhaneuvojana ja -opettajana. Hän suunnitteli myös puutarhoja, puistoja ja hautausmaita. Eläkkeelle jäätyään 1948 Huuskonen muutti vaimonsa kanssa tämän syntymäkotiin Ruoveden Ruhalan Itärantaan. Tätä taloa Huuskonen alkoi kutsua "Ruhalan runopajakseen".


title: Pekka Huuskonen

text: Huuskosen ensimmäinen julkaistu runo ilmestyi Koitto-lehdessä vuonna 1897. Hänen runojaan julkaistiin sitten monissa muissa lehdissä ja julkaisuissa (Kyläkirjaston Kuvalehti, Kansanvalistusseuran Kalenteri, Nyyrikki, Vipunen, Suomen Kuvalehti). Hän avusti myös pitkään Nuori Kansa -lehteä. Huuskonen julkaisi omakustanteina 11 runokokoelmaa vuodesta 1963 lähtien ja kaikkiaan hän julkaisi noin 3 000 runoa. Hän osallistui myös runokilpailuihin ja voitti J. H. Erkon muistoksi järjestetyn runokilpailun sekä Söderströmin runokilpailun.


title: Pekka Huuskonen

text: Pekka Huuskonen oli naimisissa vuodesta 1909 Hilda (Mathilda) Itärannan kanssa.


title: E. B. Höijer

text: Erik Brynolf Höijer (sukunimi myöh. "Höijärvi"; 13. marraskuuta 1888 Perniö – 2. syyskuuta 1951 Siilinjärvi) oli suomalainen apteekkari ja kirjailija. Hän käytti nimimerkkejä "Erkki Höijer", "Kaarlo Haukanpää" ja "Sacceus Myrkynheimo".


title: E. B. Höijer

text: Höijerin vanhemmat olivat valuri Viktor Brynolf Höijer ja Ida Sofia Gustafsson. Hän pääsi ylioppilaaksi vuonna 1913 ja valmistui proviisoriksi 1924. Höijer toimi apteekkarina Siilinjärvellä vuodesta 1931 lähtien.


title: E. B. Höijer

text: Höijer kirjoitti kaksi romaania, joissa hän käytti Perniön murretta.


title: Darwininrääkkiäinen

text: Darwininrääkkiäinen ("Coturnicops notatus") on eteläamerikkalainen rantakana. Sen elinympäristö ulottuu Brasilian eteläosista Argentiinan pohjoisosaan ja ehkä myös Córdoban provinssiin; toinen esiintymisalue on mantereen pohjoisosassa Kolumbiassa, Venezuelassa ja Guyanassa. John Gould kuvaili lajin holotyypin Uruguayn Rio de la Platalta vuonna 1841.


title: Kultarääkkiäinen

text: Kultarääkkiäinen ("Coturnicops noveboracensis") on pohjoisamerikkalainen rantakana. Siitä tunnetaan kaksi alalajia, joista nimialalaji "noveboracensis" elää pesimäaikana Kanadan keskiosissa ja Yhdysvaltain pohjoisosissa sekä erillisenä esiintymänä Yhdysvaltojen luoteisosassa; alalaji "goldmani" elää Rio Lerman suoalueilla Keski-Meksikossa. Nimialalaji on muuttolintu, joka talvehtii Yhdysvaltain etelä- ja kaakkoisosissa. Johann Friedrich Gmelin kuvaili lajin holotyypin New Yorkista vuonna 1789.


title: American League Division Series

text: American League Division Series on ammattilaisbaseball sarjan, American Leaguen välieräottelusarja, joka on vuodesta 1995 lähtien ratkaissut pääsyn Liigan mestaruusotteluihin. Sarja pelataan divisioonavoittajien välisenä. Kolmen voittajan lisäksi näihin otteluihin pääsee myös yksi joukkue villillä kortilla, aiemmin se, jolla oli eniten voittoja runkosarjassa, kaudesta 2012 alkaen kahden parhaan ei-divisioonavoittajan välisen ns. wild card -ottelun voittaja. Kaudella 1981 divisioonasarjat pelattiin kausipuolikkaiden voittajien välillä divisioonittain.


title: Jodie ja Mary

text: Jodie ja Mary olivat salanimet, jota käytettiin Rose ja Grace Attard (s. 8. elokuuta 2000) -nimisistä maltalaisista, Britanniassa syntyneistä siamilaisista kaksosista. He olivat kiinni toisissaan alavatsan kohdalta siten, että molempien ylävartalo osoitti vastakkaisiin suuntiin ja molemmilla oli omat kaksi jalkaa, jotka lähtivät keskivartalosta oiken kyljen suuntaan, mutta vain Jodiella oli toimivat keuhkot ja sydän.


title: Jodie ja Mary

text: Jodien ja Maryn tapaus nousi Britanniassa uutisaiheeksi, kun heidät määrättiin erotettavaksi toisistaan, vaikka tiedettiin tämän johtavan Maryn välittömään kuolemaan. Ilman erotusleikkausta kumpikin olisi kuollut, sillä Jodie oli kaksosista vahvempi ja hänen elintoimintonsa pitivät molempia elossa, mutta Maryn elättäminen rasitti hänen elimistöään liikaa. Leikkaus suoritettiin 7. marraskuuta 2000. Mary kuoli lähes välittömästi ja Jodie jäi henkiin.


title: Australianhuitti

text: Australianhuitti ("Porzana fluminea") on australialainen rantakana, joka elää myös Tasmaniassa. John Gould kuvaili lajin holotyypin Uudesta Etelä-Walesista vuonna 1843.


title: Harmaarintahuitti

text: Harmaarintahuitti ("Amaurornis cinerea") on kaakkoisaasialainen ja oseanialainen rantakana. Sen esiintymisalue ulottuu Malesiasta, Filippiineiltä ja Indonesiasta Papua-Uuteen-Guineaan ja Pohjois-Australiaan, sekä itään Mikronesiaan, Melanesiaan ja Polynesian keskiosiin Fidžille ja Samoalle. Louis Jean Pierre Vieillot kuvaili lajin holotyypin Jaavalta vuonna 1819.


title: Harmaarintahuitti

text: Laji luokiteltiin aiemmin huitteihin.


title: Joan Harrison (käsikirjoittaja)

text: Joan Harrison () oli brittiläinen elokuvatuottaja ja -käsikirjoittaja. Hänet muistetaan parhaiten yhteistyöstään Alfred Hitchcockin kanssa.


title: Joan Harrison (käsikirjoittaja)

text: Hitchcock palkkasi Harrisonin sihteerikseen 1933 ja pian Harrison oli aktiivisesti mukana käsikirjoitusprosessissa. Hän oli käsikirjoittamassa Hitchcockin elokuvat "Jamaica Innin rannikkorosvot" (1939), "Rebekka" (1940), "Ulkomaankirjeenvaihtaja" (1940), "Vaarallisia valheita" (1941) ja "Viidennen kolonnan mies" (1942). 1940-luvun lopulla hän siirtyi tuottajaksi (muun muassa "Aavenainen" (1944)).


title: Joan Harrison (käsikirjoittaja)

text: 1950-luvulla Harrison ryhtyi jälleen työskentelemään Hitchcockin kanssa ja tuotti Hitchcockin "Alfred Hitchcock esittää" -televisiosarjan 1955-1965.


title: Joan Harrison (käsikirjoittaja)

text: Joan Harrison oli naimisissa jännityskirjailija Eric Amblerin kanssa.


title: Joan Harrison

text: Joan Harrison voi olla


title: Bilibinon piiri

text: Bilibinon piiri () on kunnallinen itsehallintoalue Tšukotkan autonomisessa piirikunnassa Venäjällä. Sen pinta-ala on 174 652 neliökilometriä. Asukkaita on 7 700 henkeä (vuonna 2010).


title: Bilibinon piiri

text: Bilibinon piiri on perustettu vuonna 1930 nimellä ”Itä-Tundran piiri” (ven. "raion Vostotšnoi Tundry"). Nykyisen nimensä se sai vuonna 1961. Piiri sijaitsee Tšukotkan länsiosassa. Idässä se rajoittuu Tšaunin ja Anadyrin piireihin, etelässä Kamtšatkan aluepiiriin, lounaassa Magadanin alueeseen, lännessä Sahan tasavaltaan ja pohjoisessa Itä-Siperian mereen. Alue käsittää Kolyman sivujokien Omolonin sekä Bolšoi ja Malyi Anjuin laaksot, joita erottavat enimmillään 1600–1800 metriä korkeat vuoret. Seudulla on runsaasti kultaesiintymiä sekä muita metalleja ja mineraaleja. Suuret metsävarat ovat lähes kokonaan hyödyntämättä.


title: Bilibinon piiri

text: Piiriin kuuluu Bilibinon kaupunki sekä viisi etupäässä alkuperäiskansojen asuttamaa maalaiskuntaa: Anjuisk, Ilirnei, Kepervejem, Omolon ja Ostrovnoje. Hallinnollinen keskus on Bilibino, josta on 625 kilometriä piirikunnan pääkaupunkiin Anadyriin. Asukkaista on vuoden 2002 väestönlaskennanmukaan 60,9 % venäläisiä, 11 % tšuktšeja, 10,4 % ukrainalaisia, 9,6 % eveenejä ja 8,1 % muita kansallisuuksia. Kaupunkiväestön osuus on 68,6 %.


title: Bilibinon piiri

text: Tärkeimmät liikennemuodot ovat lento- ja meriliikenne. Piirin päälentokenttä sijaitsee Kepervejemissä, josta on 36 kilometrin pituinen ympärivuotinen maantie Bilibinoon. Muihin kyliin lennetään pienkoneilla ja helikoptereilla. Itä-Siperian meren rannalla sijaitsevaan Pevekin satamaan on Bilibinosta matkaa talviteitse 381 kilometriä ja kesällä 650 kilometriä. Kylien välillä on talviteitä. Suurimmilla joilla on kesäisin laivaliikennettä.


title: Bilibinon piiri

text: Piirin talous perustuu kaivosteollisuuteen ja energiantuotantoon. Kaivosteollisuus tuottaa etupäässä kultaa. Bilibinossa on ydinvoimala, joka tuottaa lämpöä kaupungille ja noin 75 % alueen sähköstä. Kasvihuoneissa viljellään vihanneksia. Alkuperäisväestö harjoittaa poronhoitoa, metsästystä, kalastusta ja käsityöammatteja.


title: Bilibinon piiri

text: Bilibinossa toimii kaksi lastentarhaa, kaksi keskikoulua, lasten luomistyön keskus ja ammattikoulu. Kepervejemissä on sisäoppilaitostyyppinen keskikoulu, Anjuiskissa, Omolonissa ja Ostrovnojessa yhdeksänvuotiset peruskoulut sekä Ilirneissä nelivuotinen alakoulu. Kulttuurilaitoksia ovat lasten taidekoulu, vapaa-ajan ja kansantaiteen keskus, kirjastolaitos ja kotiseutumuseo. Maalaiskylissä on kulttuuritalot ja sivukirjastot. Taidekoululla on toimipisteet Kepervejemin ja Ostrovnojen kylissä. Paikallislehtenä ilmestyy "Zolotaja Tšukotka" (”Kultainen Tšukotka”), joka julkaisee neljännesvuosittain myös evenin- ja tšuktšinkielisiä liitteitä.


title: Pysäköintitalo

text: Pysäköintitalo (puhekielessä parkkitalo) on rakennus, joka on suunniteltu ajoneuvojen pysäköintiä varten. Pysäköintitaloissa voi olla useampi kerros. Maksullisissa, usein liiketilojen yhteydessä sijaitsevissa pysäköintitaloissa ajoneuvoja on mahdollisuus kiinteää yötaksaa vastaan pysäköidä myös yön yli.


title: Pekka Korhonen (runoilija)

text: Pekka Korhonen (24. maaliskuuta 1880 Kesälahti – 17. maaliskuuta 1951 Pyhäselkä) oli suomalainen Pohjois-Karjalassa asunut runoilija.


title: Pekka Korhonen (runoilija)

text: Korhonen julkaisi 1937 kirjan johon oli koottu hänen eri tilaisuuksia varten kirjoittamiaan runoja.


title: Sydän kolmantena jalkana

text: Sydän kolmantena jalkana () on George Clooneyn ohjaama yhdysvaltalainen elokuva vuodelta 2008. Elokuvassa Clooney näyttelee Dogdea, joka pelaa jalkapallojoukkueessa. Renée Zellweger näyttelee Littletonia, joka alkaa kirjoittaa juttua jalkapallopeleistä lehteensä.


title: Arnold Karén

text: Uno Edvin Högnäs, käytti kirjailijanimeä Arnold Karén (21. lokakuuta 1899 Alaveteli – 21. marraskuuta 1951 Alaveteli) oli suomalainen kansakoulunopettaja ja ruotsin kielellä kirjoittanut kirjailija. Hän käytti myös nimimerkkejä "Per Pistol" ja "Per i Nissabo".


title: Arnold Karén

text: Högnäs toimi kansakoulunopettajana Kaarlelassa 1927-1950 ja Alavetelissä 1950-1951. Hän kirjoitti ns. "kyläralleja", toisin sanoen kotiseutuaiheisia tarinoita ja Alavetelin murteella kirjoitettuja vuoropuheluita. Högnäs julkaisi myös kolme uskonnollissävyistä romaania kirjailijanimellä "Arnold Karén" ja hän kirjoitti lehtiin yhteiskunnallisia artikkeleita ja pakinoita eri nimimerkeillä.


title: Arnold Karén

text: Kirjailija Brita Högnäs-Sahlgren (s. 1938) on Uno Högnäsin tytär.


title: Arnold Karén

text:
Omalla nimellä:
Nimimerkillä "Arnold Karén":


title: Nimetön (EP)

text: Nimetön on lahtelaisen Raaka-Aine -yhtyeen EP-levy. Levy julkaistiin 30. tammikuuta 2009 ja oli yhtyeelle hyvin merkittävä. Raaka-Aine oli toiminut tuolloin jo neljätoista vuotta tehden vain omakustanteita, ja nyt, "Nimetön" EP:n kautta yhtye sai paljon huomiota. Näin tämä EP ja Radio Rockin starba kilpailu antoi yhtyeelle sen verran huomiota, että Edel Records solmi yhtyeen kanssa levytys-sopimuksen. Ensimmäinen julkaisu, single "Elämän Tarkoitus" julkaistiin syksyllä 2009 ja ensimmäinen albumi "Kipupisteet" julkaistiin huhtikuussa 2010.


title: Nimetön (EP)

text: Levyn kaikki kappaleet ovat säveltäneet yhtyeen laulaja kitaristi Aapo Kaskinen yhtyetovereidensa Tuomas Lampenin ja Jussi Mattelmäen kanssa. Äänityksen ja miksauksen on hoitanut Studio Villvox ja Aleksanteri Kuosa, joka on ollut muulloinkin yhtyeen avustajana. Masterointi on Finnvox OY:n ja Minerva Papin hoitamaa.


title: Living with Michael Jackson

text: Living with Michael Jackson on vuonna 2003 julkaistu dokumentti Michael Jacksonista. Jacksonin haastattelijana toimi brittiläinen tv-persoona Martin Bashir.


title: Tapio Äyräväinen

text: Tapio Äyräväinen (s. 1950) on suomalainen toimittaja ja kirjailija.


title: Tapio Äyräväinen

text: Vuosina 1989–2000 Äyräväinen työskenteli salolaisessa paikallisradiossa Radio 88,2:ssa toimittajana ja päätoimittajana. Samaan aikaan hän työskenteli Salon paikallistelevisiossa, Paikalliskanavalla, uutisankkurina ja toimittajana. Sen jälkeen hän oli toimittajana TS-Yhtymään kuuluvissa paikallisradioissa Auran Aalloissa ja Radio Majakassa vuosina 2000–2005. Hän oli Aamuset-kaupunkilehden toimittajana vuosina 2000–2002 ja päätoimittajana vuosina 2002–2006.


title: Tapio Äyräväinen

text: Äyräväinen oli ehdolla vuoden 2011 eduskuntavaaleissa saaden 161 ääntä. Vuoden 2012 kunnallisvaaleissa hän tuli valituksi Salon kaupunginvaltuustoon perussuomalaisten ehdokkaana. Aikaisemmin Äyräväinen on toiminut Muutos 2011 -puolueen sihteerinä ja taloudenhoitajana vuosina 2009–2011.


title: Tapio Äyräväinen

text: Äyräväinen on myös ollut mukana toimittamassa useita Suomen Ufotutkijat ry:n julkaisemia "Uforaportti"-vuosikirjoja.


The Michael Jackson Interview: The Footage You Were Never Meant to See on vuonna 2003 julkaistu dokumentti Michael Jacksonista. Dokumentti on vastaus Martin Bashirin kolme kuukautta aikaisemmin julkaisemalle Living with Michael Jackson -dokumentille, joka asetti Jacksonin huonoon valoon.


title: Kalle Suuronen

text: Kaarle "Kalle" Nestor Suuronen (13. huhtikuuta 1901 Mikkeli – 17. marraskuuta 1951 Helsinki) oli suomalainen antiikin kirjallisuuden suomentaja.


title: Kalle Suuronen

text: Suuronen suomensi kreikan kielestä Plutarkhoksen teokset "Lykurgos, Spartan lainsäätäjä" ja "Kuuluisien miesten elämäkertoja".


title: Napapiirin sankarit

text: Napapiirin sankarit on Dome Karukosken ohjaama suomalainen komediaelokuva vuodelta 2010. Se on Karukosken neljäs pitkä ohjaustyö ja samalla hänen ensimmäinen komediansa. Elokuvan kuvaukset alkoivat syyskuussa 2009 ja päättyivät tammikuussa 2010. "Napapiirin sankarit" keräsi 335 031 katsojaa vuonna 2010 ja oli sen vuoden katsotuin kotimainen elokuva. Elokuva sai useita Jussi-palkintoja: parhaan elokuvan, ohjauksen ja käsikirjoituksen sekä yleisö-Jussin. 27. huhtikuuta 2011 elokuva julkaistiin DVD:nä.


title: Napapiirin sankarit

text: Elokuvalle on tehty jatko-osat "Napapiirin sankarit 2" (2015) ja "Napapiirin sankarit 3" (2017).


title: Napapiirin sankarit

text: Alussa luonteeltaan pessimistinen Kapu (Jasper Pääkkönen) kertoo kuinka oli yläasteella tehnyt esitelmän "kiikkukelosta", johon hänen kotiseutunsa ihmisillä oli ollut tapana hirttäytyä.


title: Napapiirin sankarit

text: Nykyhetkessä Kapun paras kaveri ja pitkäaikaistyötön Janne Syväjärvi (Jussi Vatanen) on ollut jo yhdeksän vuotta yhdessä avovaimonsa Inari Junturan (Pamela Tola) kanssa. Heillä ei kuitenkaan ollut vielä digiboksia. Janne käy Kapun sekä Tapio Räihäsen (Timo Lavikainen) luona hakemassa tarvikkeita televisiotason kokoamiseen, mutta tulee samalla käyttäneeksi lähibaarissa peliautomaattiin ja olueeseen osan 50 eurosta, jotka Inari oli antanut digiboksin ostamiseen. Kuultuaan tästä Inari suuttuu ja uhkaa muuttaa Tampereelle, jos Janne ei hanki jostain digiboksia aamuun mennessä.


title: Napapiirin sankarit

text: Janne soittaa appiukolleen, Martti Junturalle (Asko Sahlman), ja lähtee kohti Rovaniemeä Kapun ja Räihäsen kanssa TIS-51 -autolla, tarkoituksenaan ostaa Martilta digiboksi ja tienata tarvittavat rahat matkan aikana. Autosta loppuu matkan aikana bensiini, joten he lähtevät lainaamaan sitä Inarin ex-poikaystävältä Pikku-Mikolta (Kari Ketonen). Mikko tarjoaa Jannelle vanhan digiboksinsa, mutta Janne ei huoli sitä. Pojat jatkavat matkaansa, kun taas Mikko lähtee auttamaan Inaria valmistautumaan muutossa.


title: Napapiirin sankarit

text: Pojat saapuvat Ylläkselle, missä Janne yrittää tarjota ihmisille taksikyytejä. Mutta saakin vain niskoilleen oikeiden taksikuksien vihan. Hän päätyy avaamaan uppopallojoukkue Seireenien tytöille avannon ja tienaa näiltä 50 euroa. Joukkueen hyperseksuaaliset tytöt eivät kuitenkaan halua päästää Jannea lähtemään, kunnes Kapu tulee pelastamaan hänet. Karaokebaarissa Räihänen tutustuu yksinhuoltaja Marjukkaan (Miia Nuutila) ja heidän välilleen alkaa nousta kipinää, mutta Räihänen alkaa epäröidä ja jää kiinni vessan ikkunaan yrittäessään paeta paikalta. Räihäsen auttamiseksi Janne joutuu korvaukseksi maksamaan hotellille tienaamansa rahat.


title: Napapiirin sankarit

text: Myöhemmin poliisit pysäyttävät heidät ja takavarikoivat auton avaimet. Janne saa auton käyntiin ilmankin, mutta he tekevät kolarin auto nurin päin. Janne soittaa Inarille ja vaatii selitystä digiboksin tärkeyteen. Inari kertoo olevansa raskaana ja haluaa Jannen todistavan itsensä kelvolliseksi isäksi. Kapun ja Räihäsen haastaessa läheisessä baarissa riitaa Kittlän runkkareiden kanssa, Janne päättää haluta vielä jatkaa matkaa ja kertoo kavereilleen Ianrin raskaudesta. Seuraavaksi he kohtaavat venäläisiä turisteja, jotka olivat törmänneet poroon. Osa heistä aluaisi syödä poron ja Janne tarjoutuu auttamaan sen käsittelyssä. Venäläisten vuokraamassa mökissä Janne selittää tilanteensa ja Sergei lupaa rahat digiboksia varten. Kun Janne tulee hakemaan rahoja, Sergei on hädin tuskin hereillä. Toinen venäläinen luulee hänen yrittävän varastaa ja alkaa jahdata poikia värikuula-aseen kanssa. Pojat pakenevat lumikelkalla jäätyneelle järvelle ja palaavat lumimyrskyn jälkeen autolleen.


title: Napapiirin sankarit

text: Räihänen palaa Ylläkselle, kun taas Janne ja Kapu jatkavat Rovanimelle. Janne lainaa huoltoasemalta pesutynnyrin ja kuivauslastan ja yrittää tienata ristyksessä liikennevaloihin jääviltä autoilijoilta rahaa. Aluksi yksikään auto ei meinaa pysähtyä, kunnes valoihin jää yksi taksi, jonka asiakas oksentaa auton penkille. Janne tarjoutuu auttamaan auton puhdistamisessa ja saa riittävästi rahaa digiboksiin ja samalla TIS-51:n korjautettua. Ostettuaan digiboksin, Janne ja Kapu aloittavat paluumatkan.


title: Napapiirin sankarit

text: Sillä välin Inari alkaa epäillä Mikon auttaneen muutossa vain, koska haluaa tämä haluaa hänet takaisin. Inari päättää luopua muuttoaikeistaan, mutta Mikko jääkin taloon ja yrittää lavastaa tilanteen näyttämään siltä, että olisi harrastanut seksiä Inarin kanssa. Nähtyään tämän, Janne rikkoo raivoissaan digiboksin. Mutta sitten Inari herää ja ajaa Mikon pois. Janne ja Inari tekevät sovinnon. Pian Sergei saapuu helikopterilla ja tuo heille digiboksin sekä Jannen unohtuneen lompakon. Ylläksellä Räihänen ja Marjukka ovat myös onnellisina yhdessä. Kapu puolestaan on päässyt eroon pessimistisyydestään ja päättää kaataa kirveellä kiikkukelon.


title: Napapiirin sankarit

text: Elokuvaa kuvattiin Kolarissa, Äkäslompolossa ja Rovaniemellä marras-joulukuussa 2009. Studiokohtaukset kuvattiin Ruotsissa tammi-helmikuussa 2010. Elokuvassa esiintyvä Tapion auto on Ford Sierra vuosimallia 1990.


title: Napapiirin sankarit

text:
Elokuvan tunnuskappaleita ovat Jonna Geagean ja Vesterisen esittämä cover-versio Leevi and the Leavingsin kappaleesta ”Onnelliset” ja Kristiina Wheelerin kappale ”Kiitos kun muistit”. Napapiirin sankarit nousi elokuvapalkintoehdokkaaksi myös Irlannissa; elokuvan säveltäjä Lance Hogan oli ehdolla parhaasta elokuvamusiikista Irlannin elokuva- ja tv-alan IFTA-palkinnoissa, jotka jaettiin 12. helmikuuta 2011.
"Napapiirin sankarit" pääsi Toronton elokuvajuhlien ohjelmistoon, missä se esitettiin Contemporary World Cinema -sarjassa. Elokuva sai 23. tammikuuta 2011 pääpalkinnon komediaelokuvien festivaalilla Alpe d’Huezissa Ranskassa, jossa se sai myös alan ammattilaisten palkinnon. Elokuvan levitysoikeudet myytiin myös Ranskaan, missä elokuva tuli ensi-iltaan 9. helmikuuta nimellä "Very Cold Trip". "Napapiirin sankareita" on sanottu 2010-luvun versioksi klassikosta "Tulitikkuja lainaamassa". Ensimmäisen kerran elokuva näytettiin Suomessa televisiossa Canal+-kanavalla 19. syyskuuta 2011.


title: Suiriri

text: Suiriri ("Suiriri suiriri") on Etelä-Amerikassa tavattava tyranneihin kuuluva varpuslintu.


title: Suiriri

text: Suiririlla katsotaan yleensä olevan kolme alalajia, jotka elävät Bolivian, Brasilian, Paraguayn ja Argentiinan alueella. Alalajit ovat


title: Suiriri

text: Aikaisemmin "S. s. affinis" -alalajin katsottiin olevan oma lajinsa "Suiriri affinis", mutta on yhdistetty sittemmin tähän lajiin. Vuonna 2001 erotettiin Cerradosuiriri (Suiriri isleorum) omaksi lajikseen. Se muistuttaa ulkonäöltään huomattavasti "S. s. affinis"- alalajia, mutta eroaa laulunsa, nokkansa koon ja pyrstönsä erilaisen kuvioinnin perusteella.


title: Suiriri

text: Kooltaan suiriri on 15–26 cm. Nimialalaji "S. s. suiriri" on väritykseltään selästään ja päästään harmaa. Siivet ovat sillä mustemmat ja niissä on kaksi harmahtavaa juovaa. Vatsa on väritykseltään likaisen valkoinen. "S. s. affinis" -alalaji on selästään ruskeampi ja alavatsastaan ja perästään vaalean keltainen ja siipijuovat ovat kellertävät. Nokka on hieman nimialalajin nokkaa pidempi. "S. s. bahiae" -alalajin selkä on oliivinruskea ja vatsa ja perä ruskeat.


title: Suiriri

text: Suiririn elinympäristöä ovat monenlaiset puoliavoimet ja avoimet metsä- ja pensaikkomaat. Nimialalaji on muita enemmän metsien laji. Linnun elinympäristöt sijaitsevat yleensä alle 2 500 metrin korkeudella merenpinnasta. Suiririt liikkuvat yleensä pieninä ryhminä pensaikoissa ja puissa. Ravintonsa ne hankkivat kasvien lehdiltä tai pyydystävät ilmasta.


title: Havaijinhuitti

text: Havaijinhuitti ("Zapornia sandwichensis") oli Havaijin itäosien ylänkömetsien aukeiden paikkojen rantakanalaji, joka kuoli sukupuuttoon 1800-luvun lopulla. Vuonna 1864 kerättiin viimeinen yksilö museokappaleeksi, ja 1884 (tai 1893) se raportoitiin viimeisen kerran. Lajin tuhoksi koituivat saarelle irtipäästetyt vierasperäiset petonisäkkäät, etenkin mangustit. Johann Friedrich Gmelin kuvaili lajin holotyypin vuonna 1789.


title: Toni Kluuskeri

text: Toni Kluuskeri (s. 7. huhtikuuta 1991 Uusikaupunki) on suomalainen jääkiekkoilija, joka pelaa Australiann korkeimmalla sarjatasolla AIHL:n Perth Thunderissa. Hän on pelipaikaltaan keskushyökkääjä ja laukoo oikealta.


title: Toni Kluuskeri

text: Kluuskeri on Uudenkaupungin Jää-Kotkien kasvatti. Hän edusti joukkuetta C-juniori-ikäiseksi kevääseen 2006 saakka, jonka jälkeen Kluuskeri siirtyi Turun Palloseuraan. Hän voitti B-nuorten SM-hopeaa vuonna 2007 ja A-nuorten SM-hopeaa vuonna 2009. Kluuskeri nousi kaudella 2009–2010 TPS:n A-nuorten varakapteeniksi. Hän oli tehoilla 11+20=31 joukkueen toiseksi paras pistemies Santtu Huhtalan jälkeen. Kluuskeri jakoi myös A-nuorten SM-liigan alivoimamaalipörssin voiton kolmella osumallaan Jokereiden Henrik Koiviston ja Ilmari Pitkäsen kanssa.


title: Toni Kluuskeri

text: Kaudeksi 2010–2011 Kluuskeri nostettiin TPS:n SM-liigarinkiin. Hän pelasi ensimmäisen SM-liigaottelunsa 28. syyskuuta 2010 vieraissa Helsingin IFK:ta vastaan. Kluuskeri sai ottelussa jääaikaa 8.06 minuuttia. Hän pelasi kauden aikana SM-liigassa kaikkiaan yhdeksän runkosarjaottelua tehden yhden syöttöpisteen. Kluuskeri pelasi TPS:ssä myös kymmenen European Trophy -ottelua tehden yhden syöttöpisteen. Hän pelasi kauden aikana miesten pelejä myös yhteensä kuuden Mestis-ottelun verran alle 20-vuotiaiden maajoukkueessa ja lainalla TuTossa tehopistein 2+2=4. Suurimman osan kaudestaan Kluuskeri pelasi kuitenkin vielä TPS:n A-nuorissa, joiden kapteenina Kluuskeri toimi.


title: Toni Kluuskeri

text: Kesällä 2011 Kluuskeri teki sopimuksen Rauman Lukon kanssa. Hän ei kuitenkaan pelannut seuran SM-liigajoukkueessa ainuttakaan peliä, vaan Kluuskerin kausi 2011–2012 eteni pääasiassa Lukon A-nuorissa. Kluuskeri pelasi kuitenkin miesten pelejä kahden ottelun verran lainalla Suomi-sarjajoukkue HC Satakunnassa.


title: Toni Kluuskeri

text: Kaudeksi 2012–2013 Kluuskeri siirtyi Ranskan pääsarja Ligue Magnusin HC Morzine-Avoriaziin. Hänen ensimmäinen kokonainen pääsarjakautensa toi 26 runkosarja- ja kahdeksassa playoff-ottelussa tehot 1+2=3. Ranskan liigacupissa Kluuskeri teki pisteitä huomattavasti paremmalla tahdilla, kun kahdeksassa ottelussa syntyi tehot 2+4=6. Kaudeksi 2013–2014 hän siirtyi samaan aikaan isoveljensä Nikon kanssa Ruotsin kolmanneksi korkeimmalle sarjatasolle I-divisioonan Nittorps IK:hon. Kluuskeri jakoi joukkueen sisäisen syöttöpörssin voiton Oscar Petterssonin kanssa ja sijoittui sisäisessä pistepörssissä toiseksi hänen jälkeensä tehoilla 5+16=21. Kevään 2014 karsintasarjassa he jakoivat Nittorpin sisäisen pistepörssin voiton Kluuskerin tehtyä tehot 4+4=8, mutta joukkueen kausi päättyi kuitenkin putoamiseen Ruotsin II-divisioonaan. Kaudella 2014–2015 hän jatkaa uraansa vuoden mittaisella sopimuksella Ranskan toiseksi korkeimmalla sarjatasolla FFHG Division 1:n HG Dunkerquessa.


title: Toni Kluuskeri

text: Kluuskeri pelasi World U-17 Hockey Challengessa vuonna 2008. Yhteensä hän on pelannut kolme nuorten ja 33 poikien maaottelua.


title: Toni Kluuskeri

text: Kluuskerin veljet Niko ja Jani pelaavat myös jääkiekkoa. Isoveli Niko on pelannut puolustajana SM-liigatasolla ja edustaa nykyään Ruotsin II-divisioonan HA74:ää. Pikkuveli Jani pelaa puolustajana Rauman Lukon B-nuorissa. Veljesten isä Tapani on entinen alempien sarjojen puolustaja.


title: Hayley McFarland

text: Hayley McFarland (s. 29. maaliskuuta 1991) on yhdysvaltalainen näyttelijä, laulaja ja tanssija. Hän on näytellyt myös sarjassa "Paljastavat valheet".


title: Hayley McFarland

text: Hayley McFarland syntyi 29. maaliskuuta 1991 ja kasvoi Edmondissa, Oklahomassa. Hän esiintyi useissa teatterituotannoissa lapsena, kuten "Titanic", "Viulunsoittaja katolla" ja "Sound of Music".


title: Tuhma tyttö

text: Tuhma tyttö () on Mario Vargas Llosan vuonna 2006 ilmestynyt romaani. Teoksen on suomentanut Sulamit Hirvas ja suomennos on ilmestynyt Otavan kirjastossa vuonna 2010.


title: Nikitin

text: Nikitin (ven. Никитин) on venäläinen sukunimi. Se voi viitata muun muassa seuraaviin henkilöihin:


title: Aurorankatu

text: Aurorankatu on katu Etu-Töölössä Helsingissä. Aurorankadun toinen pää on Arkadiankadulla Luonnontieteellisen museon länsipuolella, toinen Mannerheimintien varrella Kansallismuseon edessä samalla aukiolla, josta alkaa myös Museokatu.


title: Aurorankatu

text: Kadulla on muun muassa R-kioski ja jazz-klubi Storyville. Arkadiankadun päässä sijaitsee jyrkähkö mäki. Arkadiankadun päästä kohti Museokatua kuljettaessa tie kääntyy pitkään loivaan laskuun Eduskunnan kirjaston sisäänkäynnin kohdalla. Aurorankadun varrella sijaitsee kolme risteystä: Freesenkatu, Nervanderinkatu ja Töölönkatu.


title: Aurorankatu

text: Katu on nimetty Aurora Karamzinin mukaan, ja sen Mannerheimintien-puoleinen pää on lähellä Hakasalmen huvilaa, jossa hän asui. Hän oli sosiaali- ja diakoniatyön uranuurtajana Suomessa.


title: Aurorankatu

text: Eduskuntatalon tontti rajoittuu pohjoisessa Aurorankatuun, ja sen varrella on 1970-luvulla rakennettu eduskunnan kaareva lisärakennus, jossa on myös Eduskunnan kirjasto. Aurorankadulla asuu varsin varakkaita vaikuttajia kaikilta yhteiskunnan osa-alueilta; muun muassa toimittajia, taiteilijoita ja terveydenhuollon ammattihenkilöitä. Elämää Aurorankadun laitamille tuovat alueella asuvat opiskelijat. Aurorankadulla sijaitsi 2000-luvun alussa myös nuorisokommuuni.


title: Suomen Delfins

text: Suomen Delfins ry on lapsena seksuaalista hyväksikäyttöä kokeneiden aikuisten valtakunnallinen etu- ja tukijärjestö. Järjestö on perustettu vuonna 1997 Kuusankoskella. Järjestö tarjoaa palveluita myös muun muassa seksuaalisesti hyväksikäytettyjen läheisille ja ammattiauttajille. Yhdistyksen nimi juontaa juurensa delfiineistä, jotka auttavat sairaita tai haavoittuneita lajitovereitaan.


title: Suomen Delfins

text: Suomen Delfins tarjoaa vertaistukea ja apua seksuaalisesti hyväksikäytetyille sekä ohjausta ja neuvontaa läheisille ja ammattiauttajille. Yhdistys järjestää leirejä, harjoittaa tiedotus- ja julkaisutoimintaa, kokoaa aiheeseen liittyvää materiaalia, kehittää työtään sekä perustaa keskustelu- ja tukiryhmiä. Ryhmiä on sekä naisille että miehille. Yhdistys ylläpitää lisäksi Delfiinihyppy-keskustelupalstaa.


title: Suomen Delfins

text: Avoimia keskusteluryhmiä kokoontuu Helsingissä, Jyväskylässä, Kajaanissa, Kouvolassa, Lahdessa, Lappeenrannassa, Oulussa, Rovaniemellä, Seinäjoella ja Turussa. Keskusteluryhmien ohella Suomen Delfins tarjoaa seksuaalineuvontaa puhelimitse.


title: Suomen Delfins

text: Sosiaali- ja terveysjärjestöjen avustuskeskus tukee järjestön toimintaa.


title: Laysaninhuitti

text: Laysaninhuitti ("Zapornia palmeri") oli Havaijin saaristossa sijaitsevan Laysanin kotoperäinen rantakana. Laji eli mätäsniityillä ja tiheiköissä, ja se kuoli sukupuuttoon vuosien 1923 ja 1936 välisenä aikana. Häviämisen syynä pidetään guanon kaivajien saarelle tuomia ja villiintyneitä marsuja ja kaneja. Lajia siirrettiin muutamille saarille, joista se hävisi vuoteen 1944 mennessä. Frederick William Frohawk kuvaili lajin holotyypin vuonna 1892.


title: Oiva (täsmennyssivu)

text: Oiva voi viitata muun muassa seuraaviin:


title: Frederick William Frohawk

text: Frederick William Frohawk (16. heinäkuuta 1861 Brisley Hall, East Dereham, Norfolk – 10. joulukuuta 1946) oli englantilainen eläinmaalari ja perhostutkija.


title: Frederick William Frohawk

text: Frohawk kiinnostui jo lapsena luonnosta ja piirtämisestä. 20-vuotiaana hän sai kuvittamistoimeksiannon "The Field"-aikakausjulkaisulta, jonka luontotoimittaja hänestä myöhemmin tuli. Hän teki töitä Natural History Museumille, ja kuvitti useita kirjoja, muun muassa "Aves Hawaiienses: The Birds of the Sandwich Islands" (1890–1899) ja "British Birds’ Eggs: a handbook of British oölogy", yhdessä Arthur Gardiner Butlerin kanssa (1886).


title: Frederick William Frohawk

text: Frohawk julkaisi päiväperhosista kolme teosta: "Natural History of British Butterflies" (1914), "The Complete Book of British Butterflies" (1934) ja "Varieties of British Butterflies" (1938).


title: Frederick William Frohawk

text: Frohawk kuvaili ensimmäisenä laysaninhuitin ("Porzana palmeri"), joka sittemmin on kuollut sukupuuttoon.


title: Arthur Gardiner Butler

text: Arthur Gardiner Butler (27. kesäkuuta 1844 Beckenham, Kent - 28. toukokuuta 1925 Beckenham) oli englantilainen eläintieteilijä.


title: Arthur Gardiner Butler

text:
Butler työskenteli British Museumissa, missä hän luokitteli lintuja, hyönteisiä ja hämähäkkejä. Butler julkaisi useita teoksia ja lajiluetteloita.
"Lepidoptera Exotica, or, Descriptions and illustrations of exotic lepidoptera" (1869-1874)


title: Puh

text: Puh voi tarkoittaa seuraavaa:


title: Japanin avoin tennisturnaus

text: Japanin avoin tennisturnaus on lokakuussa Chōfussa, Tokiossa, Japanissa järjestettävä tennisturnaus. Turnaus järjestettiin ensimmäisen kerran vuonna 1972. Miesten turnaus kuuluu ATP World Tour 500 -sarjaan. Naisten turnaus järjestettiin viimeksi vuonna 2008.


title: Arthur Humble Evans

text: Arthur Humble Evans (23. helmikuuta 1855 Seremerston, Northumberland, Englanti – 28. maaliskuuta 1943 Crowthorne, Bucks, Englanti) oli englantilainen lintutieteilijä.


title: Arthur Humble Evans

text: Evans opiskeli Cambridgen yliopiston Clare Collegessa, josta hän valmistui 1879. Valmistumisensa jälkeen Evans toimi joitakin vuosia Cambridgessa opettajana ja valmentajana. Myöhemmin hän oli Magdalene Collegessa Alfred Newtonin työtoverina. Vuosina 1890–1899 hän julkaisi kahdeksanosaisen teoksen "Aves Hawaiienses: The Birds of the Sandwich Islands", yhdessä keräysmatkan tehneen Scott Barchard Wilsonin kanssa. Teoksen kuvitti taiteilija Frederick William Frohawk. Vuonna 1899 Evans julkaisi teoksen "Birds", jonka kuvitti George Edward Lodge.


title: Arthur Humble Evans

text: Evansin julkaisuluettelo on pitkä. Hän kirjoitti usein Ibis-lehteen ja julkaisi useita kirjoja sekä osallistui monien teosten tekemiseen. Muita hänen kuuluisia teoksiaan ovat "A Fauna of a Tweed Area" (1911) ja "Birds of Britain" (1916).


title: Arthur Humble Evans

text: Evans liittyi British Ornithologists' Unioniin vuonna 1879, ja oli kuollessaan seuran vanhin jäsen. Vuonna 1917 hänet nimitettiin American Ornithologists' Unionin kunniajäseneksi.


title: George Edward Lodge

text: George Edward Lodge (3. joulukuuta 1860 Scrivelsby, Lincolnshire, Englanti – 5. helmikuuta 1954 Frimley, Surrey) oli englantilainen lintumaalari ja haukkametsästäjä.


title: George Edward Lodge

text: George Edward Lodgen isä Samuel Lodge oli Lincoln Cathedralin kaniikki. George oli yksitoistalapsisen perheen seitsemäs lapsi, ja hänen veljensä oli valokuvaaja Reginald Badham Lodge (1852–1937). George opiskeli kotona, ja hänestä kehittyi varteen otettava eläinten luokittelija. Hän matkusti laajalti muun muassa Pohjoismaissa, Yhdysvalloissa ja Länsi-Intian saaristossa. Parhaiten hän kuitnekin viihtyi Skotlannin ylämailla.


title: George Edward Lodge

text: Lodge opiskeli kuvataidetta Lincoln School of Art'issa. Hän osallistui useiden lintukirjojen kuvittamiseen, ja teki töitä myös Natural History Museumille. Hän oli myös taidokas puunkaivertaja. Ainoan kirjansa, "Memoirs of an Artist Naturalist", hän julkaisi vuonna 1946, ja hän myös kuvitti sen.


title: George Edward Lodge

text: Lodge osallistui aktiivisesti lintujen suojelutyöhön ja toimi International Council for Bird Preservationissa. Vuonna 1945 hänet valittiin British Ornithologists' Unionin varapuheenjohtajaksi.


title: George Edward Lodge

text: Lodge harrasti haukkametsästystä nuoresta pitäen, ja kehittyi alan taitajaksi.


title: Professional Darts Corporation

text: Professional Darts Corporation (PDC) on darts-ammattilaisten tarpeisiin perustettu järjestö. Se järjestää kilpailuja, neuvottelee sponsori- ja televisiointisopimuksia ja ylläpitää omaa rankinglistaa, "PDC Order of Merit'iä".


title: Professional Darts Corporation

text: PDC syntyi nimellä "World Darts Council" 1992, joukon huippuheittäjiä erottua British Darts Organisationista oltuaan tyytymättömiä BDO:n suorittamaan markkinointiin ja lajin medianäkyvyyteen, sekä sitä myötä tuloihinsa. Ryhmässä oli mukana myös managereja ja muita darts-alan ammattilaisia. 2001 Alkuperäisten aktiivien joukko väistyi PDC:n johdosta antaakseen tilaa erikoistuneemmalle henkilöstölle.


title: Professional Darts Corporation

text: PDC on läheisesti kytköksissä pelaajien etuja valvovaan Professional Darts Players Associationiin (PDPA). Sääntöjä ja niiden noudattamista PDC:n kilpailuissa valvoo elin nimeltä Darts Regulation Authority (DRA). Vuonna 2010 PDC:n pääjohtajana toimi Barry Hearn ja toimitusjohtajana Matthew Porter.


title: Professional Darts Corporation

text: Tärkeitä PDC:n kilpailuja ovat muun muassa PDC:n maailmanmestaruuskilpailut ("Ladbrokes.com World Championship"), "World Matchplay", "World Grand Prix" ja yksilökilpailuna pelattava Valioliiga ("Premier League"). Dublinissa heitettävää Grand Prix'tä lukuun ottamatta nämä kaikki järjestetään Isossa-Britanniassa.


title: PDC

text: Lyhennettä PDC käytetään ainakin seuraavista


title: Miguel de Cervantes -palkinto

text: Miguel de Cervantes -palkinto () on Espanjan kulttuuriministeriön elämäntyöpalkinto, joka on myönnetty vuodesta 1976 lähtien espanjankielisessä kirjallisuudessa ansioituneelle kirjailijalle. Palkinto on nimetty espanjalaisen kirjailijan Miguel de Cervantesin mukaan.


title: Miguel de Cervantes -palkinto

text: Palkinnon ehdokasasetteluun osallistuvat muun muassa espanjan kielen akatemiat ympäri maailman ja aikaisemmat palkinnonsaajat. Palkintoraatiin kuuluu kaksi edellistä palkittua, edustaja Real Academia Españolasta ja yhdestä toisesta akatemiasta sekä seitsemän muuta asiantuntijaa. Palkinnonsaaja päätetään kunkin vuoden lopussa ja palkitsemistilaisuus järjestetään Alcalán yliopiston auditoriossa 23. huhtikuuta, Cervantesin kuolinpäivänä. Palkintona on rahasumma, joka vuonna 2012 oli 125 000 euroa.


title: Viron itsenäisyyspuolue

text: Viron itsenäisyyspuolue (, EIP) on vuonna 1999 perustettu virolainen nationalistipuolue. Sen edeltäjä oli Viron tulevaisuuspuolue. Puolueen nimi viittaa sen päätavoitteeseen, joka on Viron erottaminen Euroopan Unionista. Puolueella ei ole toistaiseksi ollut edustusta riigikogussa ja sillä oli 1 242 jäsentä 15. heinäkuuta 2009. Puolueen jäsenmäärä on kylläkin virolaisittain poikkeuksellisen suuri suhteutettuna puolueen kannatukseen vaaleissa. Esimerkiksi Viron vasemmistopuolueella oli viimeisenä itsenäisenä toimintavuotenaan (1.12.2007) 1028 jäsentä.


title: Viron itsenäisyyspuolue

text: EIP:n poliittinen filosofia korostaa oppia "Viron uusautarkkisesta geopoliittisesta asemasta" ja oma neutraali tekijänsä idän ja lännen välissä.


title: Viron itsenäisyyspuolue

text: Puolueen ohjelma korostaa, että Viro on erityislaatuisen rikas luonnonvaroiltaan, joista suurinta osaa ei ole hyödynnetty, ja että sillä on erityinen geopoliittinen asema. Näin ollen Viro ei voi kuulua Euroopan Unioniin, jonka puolue väittää uuskolonisoideen Viron.


title: Viron itsenäisyyspuolue

text: Puolue suosittelee luopumista Kansainvälisen valuuttarahaston ehdotuksista. Samoin puolue pitää Setumaata osana Viroa eikä Venäjää.


title: Viron itsenäisyyspuolue

text: Puolueen edeltäjä, Viron tulevaisuuspuolue (Tuleviku Eesti Erakond), perustettiin 1994. Vuonna 1999 se sai nykyisen nimensä.


title: Viron itsenäisyyspuolue

text: Vuonna 2001 puolue toivoi läheisempiä suhteita Venäjään ja sanoi, että maalla pitäisi olla enemmän sananvaltaa Viron tulevaisuuteen.


title: Viron itsenäisyyspuolue

text: EIP:n ehdokkaat saivat 2705 ääntä (0,55% kaikista äänistä) vuoden 2003 parlamenttivaaleissa.


title: Viron itsenäisyyspuolue

text: EIP oli osallisena EU-jäsenyyden vastaisessa liikkeessä vuonna 2003.


title: Viron itsenäisyyspuolue

text: Vuoden 2007 parlamenttivaaleissa puolueen äänimäärä tipahti lähes kaksikolmasosaa. Se sai 1 274 ääntä (0.2% kaikista äänistä).


title: Viron itsenäisyyspuolue

text: Puolueen vastustajat väittävät EIP:n olevan äärioikeistolainen. Puolueen puheenjohtaja Sven Sildnik ja puoluehallituksen jäsen Tauno Rahnu ovat kuitenkin kiistäneet tällaiset syytökset, vaikkakin Rahnu on saanut tuomion viharikoksesta ja puolueen hallituksessa ovat tunnetut kansallissosialistit ajoittain olleet jopa enemmistönä. Entisistä johtavaa puolueen jäsentä suomalaista Risto Teinosta on syytetty kansallissosialistisista näkemyksistä eikä hän ole koskaan päinvastaista väittänytkään.


title: Conquest

text: Conquest voi tarkoittaa muun muassa seuraavia:


title: Kuorejoki

text: Kuorejoki on Kiiminkijoen vesistöalueeseen kuuluva joki Puolangalla. Se lähtee Kuorejärven Sotamiehenlahden pohjoiskolkasta ja laskee ensin luoteeseen, kantatie 78:n ali, ja sitten länteen. Joki yhtyy Kiiminkijokeen Nivanperän Kuoreleuassa. Joen nimettyjä koskiosuuksia ovat ylävirralla Kuorekoski, Rytkönkoski ja Kertunkoski ja alavirran puolella Hauskakoski. Jokivarsi on asumaton eikä sinne ole tieyhteyttä alavirran Lehmikankaalle menevää metsäautotietä lukuun ottamatta.


title: Salem Al Fakir

text: Lars Salem Al Fakir (s. 27. lokakuuta 1981 Tukholma) on ruotsalainen muusikko. Hänellä on myös duo nimeltä Vargas & Lagola Vincent Pontaren kanssa.


title: Salem Al Fakir

text: Salem on kuuden lapsen perheestä, jossa isä on syyrialainen ja äiti ruotsalainen. Hän julkaisi ensimmäisen singlensä "Dream Girl" vuonna 2006 ja kokonaisen albumin 2007. Albumi nauhoitettiin Al Fakirin omassa asunnossa, hän vastasi itse lähes koko levyn tuotannosta ja myös kaikista soittimista muutamaa poikkeusta lukuun ottamatta. Al Fakir palkittiin Ruotsin musiikkijulkaisijoiden vuoden tulokkaan palkinnolla vuonna 2007. Hänen musiikkiaan on käytetty myös mainoksissa.


title: Salem Al Fakir

text: Al Fakir osallistui vuoden 2010 Euroviisujen karsintoihin kappaleella "Keep on Walking", jonka hän on sanoittanut ja säveltänyt itse. Hän sijoittui sillä Ruotsin karsinnoissa toiselle sijalle Anna Bergendahlin jälkeen. Kappaleesta tuli yksin vuoden suurimmista hiteistä Ruotsissa ja se sijoittui singlelistalla korkeimmillaan sijalle 3. Myös Suomessa kappale sai soittoaikaa mm. YleX-radiokanavalla sekä The Voicella. Ignore This -albumi debytoi Ruotsin albumilistalla ensimmäisellä sijalla, jota se piti hallussaan kaksi viikkoa ja myi heti kultaan oikeuttavan määrän.


title: Ympyrän keskipisteen konstruointi

text: Ympyrän keskipisteen konstruointi tarkoittaa annetun ympyrän keskipisteen löytämistä. Lauseen matemaattinen todistus on peräisin Eukleideen teoksesta Alkeet. Lause on teoksen III kirjasta, joka käsittelee ympyröitä.


title: Ympyrän keskipisteen konstruointi

text: Ympyrän keskipisteen konstruointi. Olkoon ABC annettu ympyrä. Etsi ympyrän ABC keskipiste.


title: Ympyrän keskipisteen konstruointi

text: Piirretään jana AB. Piirretään janalle keskipiste D, ja pisteeseen D janan normaali CD. Olkoon tässä C piste, jossa normaali CD ja ympyrän ABC kehä kohtaavat. Jatketaan janaa CD suoraksi CD, ja merkitään suoran CD sekä ympyrän ABC kehän leikkauspistettä pisteellä E. Piirretään janan CE keskipiste F.


title: Ympyrän keskipisteen konstruointi

text: Piste F on ympyrän ABC keskipiste.


title: Ympyrän keskipisteen konstruointi

text: Olkoon formula_1. Oletetaan, että piste G on ympyrän ABC keskipiste. Piirretään janat AG, DG ja BG, ja saadaan kolmiot AGD ja DBG. Kolmioiden sivut AG ja BG ovat ympyrän säteinä yhtä pitkät. Sivut AD ja BD ovat keskenään yhtä pitkät, koska piste D jakaa janan AB kahtia. Lisäksi kolmioiden sivu DG on yhteinen. Kolmioiden vastinsivut ovat siis yhtä pitkät, ja kolmiot AGD ja DBG ovat yhtenevät. Tästä seuraa, että kulma ADG on yhtä suuri kuin kulma GDB.


title: Ympyrän keskipisteen konstruointi

text: Kahden suoran leikatessa toisensa siten, että syntyneet vieruskulmat ovat yhtä suuret, on kumpikin vieruskulma suora. Näin ollen kulmat ADG ja GDB ovat suoria. Toisaalta kulma ADF on suora, koska suora DF on suoran AB normaali. Vastaoletuksen mukaan kulmat ADF ja ADG ovat kuitenkin erisuuria, joten saatiin haluttu ristiriita. Näin ollen piste G ei ole ympyrän ABC keskipiste.


title: Ympyrän keskipisteen konstruointi

text: Piste valittiin mielivaltaisesti siten, että formula_1. Koska vastaoletus johti ristiriitaan, piste F on ympyrän ABC keskipiste.


title: Ympyrän keskipisteen konstruointi

text: Piirretään ympyrän kehän kahden pisteen välille jana. Piirretään toinen jana kehän kahden pisteen välille siten, että jana jakaa ensiksi mainitun janan kahteen yhtä suureen osaan ja janojen välinen kulma on suora. Ympyrän keskipiste on leikkaavan janan keskipiste.


title: Luppojoki

text: Luppojoki on Kiiminkijoen vesistöalueeseen kuuluva joki Puolangalla. Sen alkupiste on Luppojärven kaakkoisnurkka. Joki laskee lounaaseen ja lopuksi länteen, Kalhamajärven Luppolahteen. Jokivarressa on vain kolme talonpaikkaa, Luppoperän tien joki alittaa Mutkalan kohdalla. Muuta varsinaista tieyhteyttä jokivarteen ei ole. Noin yhdeksän kilometrin mittaisen joen korkeusero lähde- ja laskupisteiden välillä on 11,7 metriä.


title: Foto Signe Brander

text: Foto Signe Brander – Valokuvia Helsingistä ja helsinkiläisistä vuosilta 1907–1913 on Helsingin kaupunginmuseon Narinkka-julkaisusarjassa ilmestynyt teos, joka sisältää sata Signe Branderin Helsinki-kuvaa vuosilta 1907–1913. Kaupunginmuseo on vuonna 2004 julkaissut Branderin kuvista teoksen "Signe Brander – 1869–1942". Brander kuvasi yli 900 kuvaa, osan Helsingin muinaismuistolautakunnan tilauksesta.


title: Foto Signe Brander

text: Teos "Foto Signe Brander" valittiin Turun Kirjamessuilla 2010 Vuoden kotiseututietokirjaksi. Raati kiitti teosta selkeäksi, kuvia korkealaatusiksi sekä kuvista muodostuvaa kertomusta. Teoksen kuvat on kuvattu digitekniikalla alkuperäisistä lasinegatiiveista, jolloin niiden laatu on säilynyt muuttumattomana. Kuvista on löytynyt uusia yksityiskohtia, joita vanhemmilla tekniikoilla vedostetuista kuvissa ei ollut. Kunkin kuvan ohessa on teksti, joka kertoo kuvasta, ja kartta kuvan ympäristön sijainnista.


title: Foto Signe Brander

text: Kuvien ja niiden esittelytekstien lisäksi teoksessa on Jan Alancon kirjoittama Branderin elämäkerta-artikkeli sekä artikkeli ”Nainen kameran takana”, jossa Alanco kertoo Branderin kuvaustyylistä. Riitta Pakarinen kertoo artikkelissa ”Suuren muuroksen aika” kuvien ottamisajankohtana kiivaassa kehitysvaiheessa olleesta Helsingistä. Alanco on Helsingin kaupunginmuseon kuvakokoelmien tutkija, Pakarinen osaston päällikkö.


title: Foto Signe Brander

text: Teoksen kuvista oli koottu näyttelyitä syksyllä 2009 ja keväällä 2010, ja Kaupunginmuseolla on suunnitteilla Branderin kuva-aineistosta uusia näyttelyjä.


title: Narinkka (kirjasarja)

text: Narinkka on Helsingin Kaupunginmuseon julkaisema vuosikirjasarja. Vuosikirjoja on ilmestynyt vuodesta 1976 lähtien. Useimmat teokset ovat artikkelikokoelmia. Joukossa on myös esimerkiksi kaksi Signe Brander valokuvia esittelevää teosta, "Signe Brander – 1869–1942" (2004) ja "Foto Signe Brander" (2009). Teoksesa "Helsinki 1700" on muun muassa artikkeleita Johan Sederholmista ja 1700-luvun elämästä Helsingissä sekä artikkeli "Helsinkiläiset rikolliset vuosina 1724–1741".


title: Narinkka (kirjasarja)

text: Sarjan nimi kuvaa sen vaihtelevaa sisältöä. Narinkka (venäjäksi "na rynke" ’torilla’) oli Helsingissä vuoteen 1929 toiminut venäläisten ja juutalaisten kauppakojualue.


title: Viron yhdistynyt vasemmistopuolue

text: Viron yhdistynyt vasemmistopuolue () on virolainen vasemmistopuolue, joka muodostettiin vuonna 2008, kun Viron vasemmistopuolue ja Perustuslakipuolue yhdistyivät. Puolueen kannatus on ollut marginaalista. Vasemmistopuolue on Euroopan vasemmistopuolueen jäsen.


title: Viron yhdistynyt vasemmistopuolue

text: Viron vasemmistopuolue jäi ilman johtajaa 13. kesäkuuta 2007, kun vuoden 2004 lopusta lähtien puheenjohtajana toiminut Sirje Kingsepp erosi puolueesta. Lokakuussa 2007 puolue aloitti yhdistymisneuvottelut vasemmistolaisen vironvenäläisen Perustuslakipuolueen kanssa, joka samalla kävi yhdistymisneuvotteluja Viron venäläisen puolueen kanssa. Perustuslakipuolueen puoluekokous päätti 1. joulukuuta yhdistyä kummankin puolueen kanssa, mutta kun ei-vasemmistolainen venäläisnationalistinen Viron venäläinen puolue ei halunnut yhdistyä vasemmistopuolueeseen, päätti Perustuslakipuolue yhdistyä vasemmistopuolueen kanssa. Yhdistymissopimus allekirjoitettiin 12. toukokuuta 2008 ja se astui voimaan 28. kesäkuuta, jolloin puolueiden johdot yhdistettiin. Puolue sai nimen Viron yhdistynyt vasemmistopuolue.


title: Viron vasemmistopuolue

text: Viron vasemmistopuolue () oli Virossa vuosina 1990–2008 toiminut puolue. Vuonna 2008 puolue yhdistyi Perustuslakipuolueen kanssa muodostaen Viron yhdistyneen vasemmistopuolueen.


title: Viron vasemmistopuolue

text: Ennen viimeiseksi jäänyttä nimeään puolue tunnettiin nimillä Viron kommunistinen puolue (1990–1992), Viron demokraattinen työväenpuolue ("Eesti Demokraatlik Tööpartei") (EDTP) (28.11.1992–17.12.1997) ja Viron sosiaalidemokraattinen työväenpuolue ("Eesti Sotsiaaldemokraatlik Tööpartei") (ESDTP) (17.12.1997–18.12.2004).


title: Viron vasemmistopuolue

text: Vuonna 2004 vasemmistopuolue oli perustamassa Euroopan vasemmistopuoluetta. Puolue oli mukana myös Uuden eurooppalaisen vasemmistofoorumin (NELF) toiminnassa vuodesta 1995.


title: Viron vasemmistopuolue

text: Kesäkuussa 1988 Viron kommunistisen puolueen johtaja Karl Vaino luovutti pääsihteerin paikkansa Neuvostoliiton Nicaraguan-suurlähettiläälle, Vaino Väljakselle, joka oli entinen EKP:n ideologinen sihteeri. Virossa ja koko Neuvostoliitossa tapahtunut sisäpoliittinen myllerrys johti 1990 kommunistisen puolueen kahtiajakautumiseen, jossa toinen puoli asettui virolaisten tueksi ja toinen pitäytyi tiukasti neuvostolinjassa. Viron kommunistinen puolue oli Neuvostoliiton kommunistisen puolueen Viron haaraosasto. 25. maaliskuuta 1990 se julistautui itsenäiseksi Viron kommunistiseksi puolueeksi, jolla nimellä se rekisteröitiin 19. joulukuuta. Neuvostomieliset kovan linjat kommunistit perustivat puolueen nimeltä Viron kommunistinen puolue (NKP:n ohjelmalla) ("Eestimaa Kommunistlik Parte (NLKP platvormil))".


title: Viron vasemmistopuolue

text: Viron vasemmistopuolue profiloitui vironvenäläisten ja neuvostohistorian puolustajana erityisesti Pronssisoturi-kiistan aikana. Talouden osalta se vaati suurempaa valtion kontrollia ja julkista taloutta. Vuonna 2004 sillä oli 1 100 jäsentä, joista vain 10 prosenttia oli alle 35-vuotiaita.


title: Viron vasemmistopuolue

text: 13. kesäkuuta 2007 puolue jäi ilman johtajaa, kun vuoden 2004 lopusta lähtien puheenjohtajana toiminut Sirje Kingsepp erosi puolueesta. Lokakuussa 2007 puolue aloitti yhdistymisneuvottelut vasemmistolaisen vironvenäläisen Perustuslakipuolueen kanssa, joka samalla kävi yhdistymisneuvotteluja Viron venäläisen puolueen kanssa. 1. joulukuuta Perustuslakipuolueen puoluekokous päätti yhdistyä kummankin puolueen kanssa, mutta kun ei-vasemmistolainen venäläisnationalistinen Viron venäläinen puolue ei halunnut yhdistyä vasemmistopuolueeseen, päätti Perustuslakipuolue yhdistyä vasemmistopuolueen kanssa. 12. toukokuuta 2008 yhdistymissopimus allekirjoitettiin ja se astui voimaan 28. kesäkuuta, jolloin puolueiden johdot yhdistettiin. Puolue sai nimen Viron yhdistynyt vasemmistopuolue.


title: Rockpile

text: Rockpile oli brittiläinen rock and roll -yhtye. Yhtyeen jäsenet olivat Dave Edmunds (laulu, kitara), Nick Lowe (laulu, bassokitara), Billy Bremner (laulu, kitara) and Terry Williams (rummut).


title: The Tourists

text: The Tourists (1977–1980) oli brittiläinen power pop -yhtye. Yhtye muistetaan parhaiten siitä, että kaksi sen jäsenistä (Annie Lennox ja David Stewart) saavuttivat suuren suosion nimellä Eurythmics.


title: The Tourists

text: Yhtye esiintyi kerran Suomessa Ruisrockissa vuonna 1980.


title: Beyond Oasis

text: Beyond Oasis, tunnetaan myös nimillä "Story of Thor: A Successor of The Light" ja "Story of Thor: Hikari wo Tsugu Mono", on 1994 julkaistu toimintaroolipeli. Pelin on kehittänyt Ancient ja julkaissut Sega.


title: Beyond Oasis

text: Sarjaan kuuluu myös vuonna 1996 julkaistu esiosa "The Legend of Oasis".


title: Beyond Oasis

text: Pelissä on ajalle ja lajityypille harvisen laajat ominaisuudet taistelumekaniikalle.


title: Beyond Oasis

text: IGN on antanut vuoden 2007 Wii-uusintajulkaisulle arvosanan 8.0/10 arvostelussaan.


title: Acorn-luokka

text: Acorn-luokka oli Britannian Kuninkaallisen laivaston hävittäjäluokka, johon kuuluivat vuosien 1909-1910 laivasto-ohjelmassa tilatut 20 alusta. Luokka nimettiin uudelleen lokakuussa 1913 H-luokaksi. Alukset palvelivat ensimmäisessä maailmansodassa, jossa kolme aluksista tuhoutui. Jäljelle jääneet myytiin romutettavaksi pian sodan päätyttyä.


title: Acorn-luokka

text: Luokan aluksissa palattiin öljyn käyttöön polttoaineena. Edeltänyt Beagle-luokka käytti hiiltä edeltäneet Tribal-luokka ja "HMS Swift" öljyä. Öljyn käyttö mahdollisti alusten koon pienentämisen, vaikka aseistuksen määrää lisättiin.


title: Acorn-luokka

text: Luokan alukset valmistettiin kuten aiemminkin valmistajien tekemien piirustusten mukaisesti, mutta niiden ulkoasu oli enemmän tai vähemmän yhtenevä. Aluksilla oli kolme savuhormia, joista etummainen oli pitkä ja kapea, keskimmäinen lyhyt ja paksu ja takimmainen lyhyt ja hieman kapeampi.


title: Acorn-luokka

text: Alusten aseistuksena olivat kaksi nelituumaista tykkiä keulakannella, mikä oli korotettu edeltäneeseen luokkaan verrattuna, ja puolikannella. Kaksitoistanaulaiset olivat keskilaivassa kahden etummaisen savuhormin välissä aluksen kummallakin laidalla. Torpedoputket oli sijoitettu savuhormien taakse kummallekin laidalle kahtapuolen valonheittimen koroketta.


title: Etelä-Kasai

text: Etelä-Kasai oli Kongon demokraattiseen tasavaltaan kuuluva alue, joka julistautui itsenäiseksi 1960 naapurimaakunta Katangan tavoin.


title: Etelä-Kasai

text: Muutamaa viikkoa ennen Kongon itsenäistymistä 30. kesäkuuta 1960 paikalliset julistivat rikkaan kaivosalueen itsenäiseksi. Elokuun 8. päivä luba-kansan heimopäällikkö Albert Kalonji julisti perustetuksi Etelä-Kasain kaivosvaltion (État minier du Sud-Kasaï) pääkaupunkinaan Bakwanga. Kalonji antoi itselleen arvonimen "muluba-kansan korkein päällikkö ja sen kohtaloon liittyneiden heimojen haastamaton suojelija" (Chef Suprême du Peuple Muluba et Protecteur Incontesté des Tribus Associées à son sort).


title: Etelä-Kasai

text: Vuoden 1961 huhtikuussa kokoontui merkkihenkilöiden kokous, joka kruunasi Kalonjin isän perinteisellä kuningastittelillä "Mulopwe". Uusi kuningas luopui sitten kruunusta ja luovutti sen pojalleen, josta tuli Albert I.


title: Etelä-Kasai

text: Nelikuukautisten veristen taisteluiden jälkeen Kongon armeija valloitti alueen ja pidätti Kalonjin 30. joulukuuta 1961. Hän kuitenkin pääsi pakenemaan ja johti hallitustaan lokakuuhun 1962.


title: Etelä-Kasai

text: Mobutu Sese Sekon aikana Etelä-Kasai jaettiin Itä-Kasain ja Länsi-Kasain maakuntiin (nyk. jaettu edelleen Kasaihin ja Luluaan) itsenäisyyspyrkimysten heikentämiseksi.


title: Hollywoodin Burbankin lentoasema

text: Hollywood Burbank lentoasema () (IATA: BUR, ICAO: KBUR, FAA LID: BUR) on julkinen lentoasema, joka sijaitsee kuusi kilometriä Burbankin keskustasta luoteeseen. Amerikkalainen koomikko, Bob Hope on lentokentän suojelija. Asemaa käyttäviä lentoyhtiöitä ovat muun muassa Alaska Airlines, American Airlines ja Delta Airlines. Lentoyhtiöillä on reittilentoja lähinnä Yhdysvaltain länsiosiin, poikkeuksena JetBlue Airwaysin operoima reitti John F. Kennedyn lentokentälle New Yorkiin.


title: Hollywoodin Burbankin lentoasema

text: Bob Hopen lentoasemaa käytti vuonna 2009 noin 2,65 miljoonaa matkustajaa.


title: Svensson

text: Svensson on ruotsinkielinen sukunimi, joka merkitsee Svenin poikaa. Tunnettuja Svenssoneja ovat:


title: HMS Swift (1907)

text: HMS Swift oli Britannian Kuninkaallisen laivaston kokeellinen laivueenjohtaja, joka palveli ensimmäisessä maailmansodassa.


title: HMS Swift (1907)

text: "HMS Swiftin" suunnittelun lähtökohtana oli amiraali Fisherin näkemys nopeista sotalaivoista. Amiraliteetti sai valmiiksi vaatimusten määrittelyn joulukuussa 1904, ja tämän jälkeen lopulta parhaaksi arvioitua Cammell Lairdin suunnitelmaa verrattiin Thornycroftin, Fairfieldin, John Brownin ja Armstrong Whitworthin suunnitelmiin. Suunniteltu kokonaisen luokan tilaaminen ei kuitenkaan toteutunut, ja seuraava "HMS Swiftiin" rinnastettava tilaus tehtiin vasta 1914. Ainutlaatuisuutensa vuoksi alus oli jonkinlainen kummajainen suuren kokonsa ja muutenkin selkeästi poikkeavan rakenteensa vuoksi.


title: HMS Swift (1907)

text: Aluksen uppouma oli kaksinkertainen tuon ajan hävittäjiin verrattuna. Alus oli riittävän kookas ja nopea, jotta se pystyisi vapauttamaan kevyetristeilijät tiedustelutehtävistä. Fisher halusi poistaa kevyet risteilijät laivaston kokoonpanosta. Nopeusvaatimuksen vuoksi aluksen polttoaineeksi valittiin öljy ja siihen asennettiin neljä akselia, jotka kykenisivät liikuttamaan alusta 39 solmun nopeudella.


title: HMS Swift (1907)

text: Nopeus jäi kuitenkin lopulta haaveeksi palveluskäytössä. Laivasto kuitenkin kirjasi koeajoissa nopeuden saavutetuksi. Nopeus ei kuitenkaan olisi ollut taloudellinen, koska aluksella oli öljyä ainoastaan 180 tonnia. Tämä rajoitus teki siitä myös täysin sopimattoman Fisherin haaveilemaan tiedustelutehtävään.


title: HMS Swift (1907)

text: Alus oli myös kokoonsa nähden heikosti panssaroitu ja aseistettu, koska sen uppouma pyrittiin pitämään pienenä. Tästä seurasi myös heikko merikelpoisuus ja sen palvelusta rajoitti sää.


title: HMS Swift (1907)

text: "HMS Swift" määrättiin vuonna 1912 4. torpedovenehävittäjälaivueen johtajaksi, ja siihen kuuluneiden K-luokan alusten kanssa se liitettiin Suureen laivastoon elokuussa 1914. Alus osoittautui liian heikoksi palvellakseen Pohjanmerellä, minkä vuoksi se kävi heinäkuussa 1915 korjattavana. Telakalla alukselle asennettiin Egertonin kehittämä raivausjärjestelmä ja se siirrettiin Doverin partio-osastoon 6. Hävittäjälaivueeseen.